Foto: Ilustracija | Mladima 4,4 miliona maraka za preduzetničke projekte\nSrna 11.10.2019 15:01\nBANJALUKA - Za drugi ciklus "Programa podsticaja razvoja preduzetništva kod mladih do 35 godina - Startap Srpska" obezbijeđena su 4,4 miliona KM, a projekti koji će biti finansirani odobreni su na današnjoj sjednici Upravnog odbora Zavoda za zapošljavanje Republike Srpske u Banjaluci.\n"U prošlom ciklusu bilo je obezbijeđeno 3,6 miliona KM, a isti iznos i za drugi ciklus. U prvom ciklusu sredstva je dobilo 112 lica koja su zaposlila dodatnih 40 radnika. U drugom ciklusu su odobrena 102 projekta i nadamo se da ćemo imati ukupno najmanje 150 novih zaposlenih", naglasila je Cvijanovićeva.\nOna je pojasnila da se program finansira novcem koji je Srpska dobila od Vlade Srbije, te koji su obezbijedili Vlada Republike Srpske i Zavod za zapošljavanje Srpske.\n"Podršku su dobili oni za koje smatramo da mogu biti samoodrživi, koji su pokazali inicijativu i izašli sa dobrim poslovnim planom. Oni su dobili bespovratna sredstva za pokretanje posla. Ova aktivnost se odvija uz druge projekte koji postoje u okviru Programa za zapošljavanje za koji se izdvajaju značajna sredstva. U kriznim vremenima godišnje smo izdvajali 16 miliona KM, a sada taj iznos dostiže 30 miliona KM", rekla je Cvijanovićeva.\nPrema njenim riječima, ovaj program tretiraju na poseban način kao sastavni dio nacionalnog programa demografske obnove.\n"Jedna dimenzija nacionalnog programa demografske obnove su pronatalitetne mjere, a druga pomoć mladim ljudima da se pokažu u biznisu i da pristupe samozapošljavanju uz podršku države sa ozbiljnim iznosom novca koji ne moraju da vrate ako urade ono na šta su se obavezali. Svakome ko ima ozbiljnu namjeru i ambiciju ovo može poslužiti kao dobra osnova", naglasila je Cvijanovićeva.\nOna je istakla da će Srpska nastaviti sa ovim programom i da će ga jačati kao što je i dogovoreno na sjednici Upravnog odbora Zavoda za zapošljavanja.\n"Da bismo obuhvatili više ljudi od planiranih 102 odlučili smo da preusmjerimo oko 800.000 KM koliko je ušteđeno od drugih projekata Zavoda za zapošljavanje", rekao je Višković.\nOn je naglasio da je sugerisao da se u raspoređivanju dodatnih 800.000 KM vodi računa da to budu projekti iz nerazvijenih i izrazito nerazvijenih opština.\n"Time bismo njima dali blagu prednost u odnosu na razvijene lokalne zajednice i doprinijeli ravnomjernom razvoju Srpske i razvoju ruralnih dijelova. Upravni odbor je prihvatio tu sugestiju", rekao je Višković.\nPrema njegovim riječima, cilj je da bude obuhvaćeno oko 150 projekata, te da na taj način bude zaposleno 200 novih radnika.\n"Više nije riječ o malim sredstvima, nego su ona dovoljna da bi neko započeo biznis, a pogotovo mladi. Ovo možemo svrstati u naše mjere demografske i pronatalitetne politike, te podsticaj ljudima da se zadrže na ovim prostorima", kaže Višković.\nOn je rekao da će Vlada nastojati da kroz budžet obezbijedi i dodatna sredstva za ovaj projekat.\n"Mladim ljudima zahvaljujući njihovim idejama omogućavamo da pokrenu vlastiti biznis i ostanu u Srpskoj", rekao je Vujičić.\nVujičić je dodao da su razmotrili i Akcioni plan za realizaciju Programa zapošljavanja za narednu godinu.\n"Kroz sedam projekata smo ove godine zaposlili 4.900 lica, a njegova realizacija još traje. Razmotrili smo na koji način možemo da ubrzamo procedure za narednu godinu kako bismo bili još operativniji", istakao je Vujičić.


Ziđin Majning ponudio je preuzimanje kompanije Nevsun Risorsiz, rudarske kompanije koja razvija projekat Čukaru Peki u Boru i rudnik Biša u Eritreji, za 1,41 milijardi američkih dolara\nOdbor direktora kompanije Nevsun jednoglasno preporučuje da akcionari kompanije Nevsun ponude svoje deonice i PRIHVATE Ponudu, koja još uvek treba da bude odobrena od strane kanadskih i kineskih nadležnih organa, i podrazumeva kupovinu najmanje 66⅔ odsto ukupnih Nevsunovih sveukupnih deonica u opticaju.\nVancouver, BC, / Fujian, China — Nevsun Resources Ltd. (“Nevsun” ili “Kompanija”) i Zijin Mining Group Co. Ltd. (“Ziđin”) najavili su danas da su obe strane sklopile konačni sporazum prema kojem će Ziđin izvršiti ponudu za preuzimanje svih emitovanih deonica i sveukupnih deonica u opticaju kompanije Nevsun za 6,00 kanadskih dolara po deonici u gotovini („Ponuda“). Ponuda je vredna 1,88 milijardi kanadskih dolara (1,41 milijardi američkih dolara).\nOsnovana je 1993. godine, kompanija Ziđin se nalazi u Fujianu, u Kini i vodeća je globalna rudarska kompanija specijalizovana za istraživanje i razvoj zlata, bakra, cinka i drugih mineralnih sirovina. Kompanija upravlja širokim portfolijom, koji se prvenstveno sastoji od zlata, bakra, cinka i drugih metala kroz investicije u Kini i inostranstvu u više od devet zemalja. Kompanija je listirana na berzama u Šangaju i Hong Kongu sa tržišna kapitalizacija od približno 10 milijardi američkih dolara.


NBS: Nova strategija će bolje upravljati lošom aktivom | Kamatica\nPočetna > vest > NBS: Nova strategija će bolje upravljati lošom aktivom\nNBS: Nova strategija će bolje upravljati lošom aktivom\nTekst objavljen: 14.08.2015 14:56\nStrategija za rešavanje problematičnih kredita podrazumeva unapređenje supervizije banaka, da banke same objavljuju podatke o lošim kreditima, te bolju procenu vrednosti nekretnine pod hipotekom, rečeno je Tanjugu u Narodnoj banci Srbije (NBS).\tNBS navodi da se očekuje da će Strategija dati rezultate koji će se pozitivno odraziti na kreditnu aktivnost i na privredni rast.\nStrategiju za rešavanje problematičnih kredita juče je usvojila Vlada Srbije, a izvršni odbor centralne banke je istog dana doneo i Odluku o usvajanju akcionog plana NBS za sprovođenje te strategije.\nAkcionim planom su definisane konkretne aktivnosti koje će centralna banka preduzeti u narednom periodu, kao i rokovi za njihovo sprovođenje.\nPre svega je reč o aktivnostima u segmentu unapređenja kapaciteta banaka za rešavanje pitanja problematičnih kredita (NPL), navedeno je u odgovoru NBS Tanjugu.\n"Ključne oblasti koje su sadržane u akcionom planu odnose se na unapređenje u oblasti supervizije banaka sa akcentom na regulatorni okvir za tretman restrukturiranih potraživanja i na unapređenje procesa upravljanja lošom aktivom u bankama", navode u NBS.\nPored toga, kako je rečeno, fokus će biti i na unapređenju primene računovodstvenih standarda u bankama, na objavljivanju podataka od strane banaka, kao i na podršci adekvatnijoj proceni vrednosti nepokretnosti koje su predmet obezbeđenja kredita.\nNarodna banka naglašava da je, uprkos krizi, bankarski sektor u Srbiji ostao visoko kapitalizovan i likvidan, te problematični krediti ne ugrožavaju stabilnost finansijskog sektora.\n"Učešće problematičnih kredita predstavlja izvor rizika, ali njihov nivo još ne ugrožava stabilnost finansijskog sektora posebno imajući u vidu pokrivenost tih kredita regulatornim rezervisanjima", navodi NBS.\nNarodna banka Srbije poručuje da će, kao i do sada, preduzimati mere iz svoje nadležnosti u cilju očuvanja stabilnosti finansijskog sistema.\n"Očekuje se da koordinirane aktivnosti svih nadležnih institucija daju rezultate koji će se pozitivno odraziti na kreditnu aktivnost, a posledično i na privredni rast, i da će sprovođenje mera predviđenih Strategijom snažno uticati na smanjenje nivoa problematičnih kredita", navodi NBS.\tStrategija za rešavanje problematičnih kredita koju je Vlada Srbije usvojila 13. avgusta godine izrađena je u saradnji nadležnih ministarstava i Narodne banke Srbije.\nkrediti banke nenaplativi krediti loši krediti nbs


Tači: Stremimo medjusobnom priznanju Kosova i Srbije – NovostiDana.rs\nTači: Stremimo medjusobnom priznanju Kosova i Srbije\nPredsednik Kosova Hašim Tači danas je izjavio da je cilj njegovog sastanka s predsednikom Srbije Aleksandrom Vučićem u nedelju u Briselu bilo postizanje medjunarodno pravno obevezujućeg sporazuma o normalizaciji odnosa Kosova i Srbije, i njihovo medjusobno priznavanje. Tači je novinarima rekao da je cilj dijaloga to da se gradjani Kosova izgrade održiv mir i sigurna evropsku buudćnost.\n„Tokom procesa (dijaloga) Kosovo je bilo konstruktivno i otvoreno za svaki sastanak i incijativu za ostvarivanje težnji naših gradjana za bolji život. I na poslednjem sastanku saradjivali smo u traženju opcija oko toga šta je moguće postići u završnoj fazi ovog procesa“, kazao je Tači.\nKosovski predsednik je rekao da je to bio prvi sastanak, dok će se narednih nedelja i meseci razgovarati o suštini „konačnog sporazuma“.\n„Za sada se inicijalno razgovaralo samo o okviru sporazuma, ništa više. Očekujem poziv za naredni sastanak, za koji očekujemo da će se brzo održati. Zna se da će sporazum biti obavezujući za sve organe“, rekao je Tači.\nOn je pozdravio to što su se mediji i civilno društvo izjasnili za dijalog.\n„Postizanje što bržeg konsenzusa za dijalog je suštinsko. Proces ide napred i ne možemo da stanemo. Pozivam sve da budu deo ove rasprave. To će obezbediti stručnost, potrebnu pripremu ali i što širi politički konsenzus procesa u celini“, kazao je Tači.\nOn je izrazio spremnost da o svim pitanjima koja se odnose na dijalog sa Srbijom informiše Skupštinu Kosova, ističući da će Skupština na kraju procesa ratifikovati sporazum.\n„Očekujem da razgovori budu teški, radi se o sukobu koji treba da se okonča sporazumom pomirenja, normalizacije i medjusobnog priznanja“, kazao je Tači\nPostizanje sporazuma sa Srbijom je prema njegovim rečima neophodno za medjunarodnu integraciju Kosova.\n„Kosovo će kao i uvek imati podršku SAD za postizanje konačnog sporazuma“, kazao je Tači.\nPredsednica Skupštine Srbije ocenila da je poslanik pretio šefu države


Meta oštro odgovorio Rami: Nema te sile na svetu…\nTanjug 11. januara 2019. 15:23\nTIRANA – Albanski predsednik i premijer, Iljir Meta i Edi Rama, nastavili su danas oštru polemiku u kojoj je albanski predsednik poručio premijeru da nema te sile na svetu koja može da utiče na njegove odluke.\nNajpre je, naime, Meta juče odbio da potpiše postavljenje Genta Čakaja, Albanca s Kosova, za ministra spoljnih poslova Albanije s obrazloženjem da je mlad i neisusan, što je pokazalo i njegovo zalaganje za ideju Hašima Tačija o korekciji granice sa Srbijom.\nTakođe, predsednik je imao primedbe i na nepotpunu bezbednosnu proveru Čakaja koju je, kako smatra, trebalo sprovesti u prištinskim institucijama.\nRama mu je na to odgovorrio da je odluka da ne potpiše postavljenje Čakaja „sramotna i protivustavna“.\nMeta je na to Rami odgovorio veoma oštrim statusom na fejsbuku poručivši da „niko na svetu nema tu moć da utiče i vrši pritisak na predsednika Republike Albanije i da na svetu ne postoji Ustavni sud koji može da zabrani tumačenje Ustava Republike Albanije“.\nMeta, doduše, u postu na društvenoj mreži nijednom nije pomenuo Ramino ime, ali je jasno da je taj post upućen upravo premijeru.\n„U svetu ne postoji Ustavni sud koji zabranjuje tumačenje i ovlašćenja koja su data Ustavom Republike Albanije koji postavlja i razrešava ministare, posebno onih koji su članovi Veća za nacionalnu sigurnost. Prvo nacionalni interes! Albanija na prvom mestu!”, napisao je Meta.\nU Kotoru ubijen Veselin Vukotić, otac vodja škaljarskog klana\nSlovenija: Gradonačelnik i stanovnici Lenarta traže zatvaranje fabrike\nCrna Gora: Počelo potpisivanje peticije za krstionicu\nArtman: Trovanje Praljka pomogla ekipa koja bila na suđenju\nOblak saharskog peska stiže u Hrvatsku\nPredsednički izbori u MKD: Borba za pobedu ili cenzus?\nGrčka: Zaustavljen kamion sa 59 migranata\nSAD isporučuju tri helikoptera „Blek Hok“ za Albaniju\nU Kotoru ubijen Veselin Vukotić, otac vodja škaljarskog…\nSlovenija: Gradonačelnik i stanovnici Lenarta traže…


Može li Gvardiola najzad da pobedi nekog konkurenta? - Meridianbet Vesti\nEngleska Author:\tCentrala Bg - 18/12/2016\nBaš u trenutku kada je trebalo da u punoj meri potvrdi ozbiljnost pretenzija na titulu, Arsenal je poražen na Mersisajdu i to od Evertona koji je daleko od neke blistave forme.\nUoči poraza na Gudisonu, Vengerovi fudbaleri su odolevali svojim protivnicima u 14 prvenstvenih kola, zabeleživši 10 pobeda i 4 remija. U stvari, jedini timovi koji su pobedili Tobdžije u dosadašnjem delu prvenstva Engleske, dolaze iz istog grada – Liverpula!\nMančester Siti je razočarao svoje navijače u mečevima protiv direktnog konkurenta Čelzija i šampiona Lestera toliko da ih ni pobeda protiv Votforda u prethodnom kolu nije razuverila da u timu ne ide sve prema predsezonskim planovima.\nU ovom momentu Građani zaostaju čak 10 bodova za Čelzijem, a loš dan na Etihadu bi možda mogao i da ih košta snova o trofeju!\nNažalost, Gvardiola ni u ovm susretu neće moći da računa na Fernandinja i Aguera, a definitivno ga nije obradovala ni povreda Ilkaja Gundogana koji će odsustvovati nekoliko meseci.\nLista povređenih u taboru gostiju je standardno bogato popunjena, a na njoj se u ovom trenutku nalaze Remzi, Mustafi, Mertesaker, Debiši, Kazorla i Akpom.\nProšlogodišnji decembarski okršaj se odigrao na Emiratima, gde je pobedio Arsenal, dok je proletos na Etihadu bilo 2:2.\nUlog u ovom susretu ima praktično negativan predznak, a odnosi se na to ko će u zgusnuti raspored mečeva za praznike ući sa manjim zaostatkom za sjajnim Čelzijem.\nGvardiola možda ne deluje da je pod pritiskom, ali redovno gubljenje mečeva od konkurenata sigurno nije situacija čije bi razloge Španac želeo da objašnjava svojim poslodavcima.\nArsenal možda ima nešto više samopouzdanja jer u poslednjih 6 okršaja nije izgubio od Mančester Sitija. Ako nešto treba očekivati na Etihadu, onda su to golovi, jer ih je u upravo napomenutom periodu bilo čak 24!\nSusret počinje u 17 časova.\nTags:Aguero, Arsenal, Etihad, Gvardiola, Mančester Siti, Venger\nPravi motiv je tu, još samo da bodovi ostanu na Olimpiku!


Ron Pol: MMF se mora ukinuti, a ne reformisati | WebTribune\nHome SPEKTAR Ron Pol: MMF se mora ukinuti, a ne reformisati\nPosted date: април 01, 2015 In: SPEKTAR\nMMF nije jedina američka institucija koja manipuliše svetskom ekonomijom. U proteklih par godina, pojavio se misteriozni kupac, poznat samo kao „Belgium“, koji je taj nadimak dobio zato što deluje kroz belgijski račun, a sada je treći na svetu po broju obveznica.\nOdgovorna finansijska institucija ne bi produžila novi kredit između 17 i 40 milijardi dolara dužniku koji se muči da isplati već postojeći dug od nekoliko milijardi dolara.\nMeđutim, to je upravo ono što je Međunarodni monetarni fond (MMF) uradio prošlog meseca kada je produžio kredit vladi Ukrajine. Novi kredit možda nema puno ekonomskog smisla, ali podrška ukrajinskoj vladi je u skladu sa agendom spoljne politike vlade SAD.\nPošto MMF dobija najveći deo novca od SAD, nije iznenađenje da će njegovo delovanje biti u skladu sa spoljnopolitičkim ciljevima SAD. Ne bi bilo prvi put da MMF iskoristi novac američkih poreznika za pokretanje diktatorskih režima i podržavanje nesigurne ekonomske politike.\nNeki će reći da MMF podržava slobodna tržišta tako što zahteva od država kojima daje kredit da implementiraju pozitivne ekonomske reforme, kao što je smanjena javna potrošnja. Međutim, ostali uslovi, kao što je recimo da država koja dobije kredit smanji opticaj novca i implementira industrijsku politiku sa akcentom na izvozu, baš i ne promoviše pravo slobodno tržište, niti poboljšava životni standard naroda.\nProblem sa MMF-om se ne može rešiti menjanjem uslova koji dolaze sa njegovim kreditima. Osnovni problem jeste da se MMF finansira resursima koji se silom uzimaju iz privatnog sektora.\nUzimanjem resursa iz privatnog sektora i dodeljivanjem birokratama iz MMF-a, vlada izokreće tržište, oštećujući i američke poreznike i stanovnike država koje dobijaju kredit. Ideja da je MMF na neki način bolji od privatnih investitora što se dodeljivanja kapitala tiče je pogrešna kao i bilo koji drugi oblik centralnog planiranja. MMF se mora ukinuti, a ne reformisati.\nOn izvodi veće kupovine uvek kada je to zgodno za vladu SAD, tj. kada strana država prodaje veću količinu obveznica. On je isto to učinio kada su Federalne rezerve pokrenule program kvantitativnog olakšavanja. Iako ne postoje dokazi da ovaj kupac radi direktno za vladu SAD, tajming njegovih kupovina je prilično sumnjiv.\nNije nemoguće da su Federalne rezerve uključene u ovu kupovinu. Poznato je da one aktivno interveništu na globalnom tržištu.\nKakve su još sporazume Federalne rezerve sklopile sa inostranim vlastima? Da li Federalne rezerve, kao i MMF, rade na tome da izvuku Grčku i druge države iz dugova? Da li Federalne rezerve tajno pomažu spoljnoj politici SAD kao što su to činile osamdesetih, finansirajući kredite tadašnjem savezniku SAD, Sadamu Huseinu?\nUzimajući novac od američkih poreznika radi podržavanja ekonomski slabih i ponekad korumpiranih vlasti, MMF remeti tržište, obogaćuje korumpirane vlasti i šteti kako američkim poreznicima, tako i državama koje dobijaju „pomoć“ od MMF-a. Vreme je da se zaustave i MMF i američka spoljna politika.\nNEMCI U PANICI: Sve nam uzimaju, padamo im u ruke\nNikolić: “Srbija je privržena Rusiji, to je stav naroda”\nRat je glavni biznis Zapada i zato beskrajni rat nikada neće stati


Sportske.net - Bekvalac srećan zbog povratka publike\nBekvalac srećan zbog povratka publike\nTrener fudbalera Novog Pazara Dragoljub Bekvalac izjavio je danas da je utakmica protiv Javora u 13. kolu Super lige Srbije najvažniji za njegov tim u prvom delu prvenstva.\nDragoljub Bekvalac, trener Novog Pazara, smatra da utakmica protiv Javora u 13. kolu Super lige Srbije najvažniji za njegov tim u prvom delu prvenstva.\n"Puno nam znači povratak publike i na njih prebacujem deo rezultatske odgovornosti. Ako žele da i dalje gledaju Super ligu, moraju da bodre igrače tokom cele utakmice i da ih podignu kad im ne ide", rekao je Bekvalac novinarima na Gradskom stadionu u Novom Pazaru.\nOn je ocenio da je Javor dobro ukomponovana i vođena ekipa, sa igračima koje izuzetno poštuje.\n"Centralna figura je kapiten Milovan Milović, zatim Marko Momčilović, Ifeani Onjilo, Eliomar Silva, kao i spretni realizator Vladimir Radivojević. Gledao sam ih više puta tokom sezone i ostavili su na mene izuzetan utisak", kazao je Bekvalac.\nNovi Pazar je na 10. mestu u Super ligi Srbije sa 14 bodova, dok je Javor osmoplasirani na tabeli sa dva boda više.\nTrener Pazaraca rekao je da računa na sve igrače za postavu, a na novinarsko pitanje da li se to odnosi na Darija Damjanović i Denisa Mujkića, jer se pojavila informacija da su napustili ekipu, odgovorio je da ne razume pitanje.\n"Ne razumem pitanje. Pričao sam sa njima, oni su na putu ka Pazaru i nema razloga da ne računam na njih", kazao je Bekvalac.\nNa pitanje kako će se na igru odraziti to što su fudbaleri u četvrtak odbili da treniraju, Bekvalac je rekao da je "cela država u problemima".\n"Malo je klubova koji nemaju finansijskih problema, ili firmi. Jednostavno, cela država je u problemu. Treba biti pametan i mudar i rešiti ih, a sve je lakše uz uspeh", rekao je Bekvalac.\nNovi Pazar će dočekati Javor sutra u 13.00.


Trener Bajerna: Posebno želimo baš pobedu protiv Zvezde u Beogradu\n► Trener Bajerna: Posebno želimo baš pobedu protiv Zvezde u Beogradu\nTrener fudbalskog kluba Bajern Minhen Hans Diter Flik rekao je danas da želi pobedu protiv Crvene zvezde u Beogradu baš zbog atmosfere na njenom stadionu.\n"Posebno želimo pobedu na ovom stadionu, pred ovakvom atmosferom, protiv domaćinske ekipe kao što je Zvezda, koja je ovde pobeđivala velike klubove. Veoma je važno da pobedimo i završimo kao prvi u grupi", rekao je Flik na konferenciji za novinare u Beogradu.\nBajern Minhen će sutra igrati protiv Crvene zvezde u petom kolu Grupe B Lige šampiona.\nFlik je posebno govorio o atmosferi na stadionu "Rajko Mitić".\n"Atmosfera na ovom stadionu je nešto posebno. Pokazali smo ekipi šta može da očekuje u Beogradu. Jedva čekam, radoznao sam da vidim atmosferu i svi jedva čekaju utakmicu da je osete jer ona našeg protivnika čini još težim", kazao je Flik.\nNovinari su sadašnjeg trenera nemačkog kluba pitali za 1991. godinu i legendarnu pobedu Zvezde u dvomeču sa Bajernom u polufinalu Kupa šampiona.\nFlik je tada bio igrač i godinu dana pre te utakmice otišao je iz Bajerna u Keln.\n"Tada sam otišao u Keln, ali to je bilo odavno. Ne mogu toliko da se setim šta se tačno događalo, ali su reakcije u nemačkoj javnosti bile i te kako upečatljive. To je bio veliki podvig Crvene zvezde", rekao je Flik.\nOn je postavljen kao privremeno rešenje na mestu trenera Bajerna umesto smenjenog Nika Kovača, a istakao je da uživa u trenutnoj situaciji.\nUtakmica Crvena zvezda - Bajern Minhen će početi sutra u 21.00 na stadionu "Rajko Mitić".\nKošarkaši Crvene zvezde nisu imali kontakt sa igračima Real Madrida, niti su trenirali u hali u Madridu, a tokom popodneva ekipa bi trebalo da se vrati u Beograd.


BRITANSKE MEDICINSKE VLASTI TRAŽE DA LJUDI NE IGNORIŠU SIMPTOME DRUGIH BOLESTI | Hayat.ba\nBRITANSKE MEDICINSKE VLASTI TRAŽE DA LJUDI NE IGNORIŠU SIMPTOME DRUGIH BOLESTI\nBritanske medicinske vlasti u subotu su zatražile od ljudi da ne ignorišu simptome bolesti koji su različiti od onih kod koronavirusa. To upozorenje je uslijedilo u jeku strahovanja da bi rak i druge bolesti mogle biti neliječene dok se zdravstveni sistem fokusira na borbu protiv pandemije.\nEngleska agencija za javno zdravstvo saopćila je da su posjete odjelima za vanredne situacije u bolnicama opale za skoro 50 posto u odnosu na isti period prošle godine. Agencija za medicinsku pomoć “Istraživanje raka u Ujedinjenom Kraljevstvu” procijenila je da bi 2.250 slučajeva te bolesti moglo proći neprimjećeno svake sedmice jer ljudi nisu spremni da idu u bolnice iz straha da će biti zaraženi virusom ili da će preopteretiti zdravstveni sistem.\nNacionalna zdravstvena služba (NHS) pokrenula je kampanju javnog informiranja u kojoj traži od ljudi da zatraže hitnu pomoć ako im je potrebna i da nastave da prisustvuju pregledima kao što su pregled kancera i obavezni pregledi žena tokom trudnoće. Služba navodi da britanski zdravstveni sistem još ima kapaciteta da liječi druge bolesti.\nIzvršni direktor NHS Simon Stevens izjavio je da “ignoriranje problema može imati ozbiljne posljedice – sada i u budućnosti”, prenosi AP.


Sintisajzer za decu M2372 : Muzičke Igračke: SveZaKucu.rs Prodaja, Cena, Beograd, Srbija\nKarakteristike proizvoda: Sintisajzer za decu M2372\nOriginalni naziv proizvoda: Sintisajzer za decu\nŠifra proizvoda: M2372\nSvirajte sintisajzer kao Nik Rouds ili Margita\nOpis proizvoda: Sintisajzer za decu M2372\nEvo poklona koji će obradovati Vas, Vaše roditelje, vaspitačice, učiteljice a i nastavnike! Još ako naučite lepo da ga svirate, možda budete neki novi Nick Rouds ili Margita. Sintisajzer ima i baterije i izbor melodija koje možete puštati dok sami ne naučite da svirate. Možda nećete naučiti da svirate samo - Na kraj sela, žuta kuća, ko zna! Probajte i radujte se novoj igrački!\nIzdiktirajte operateru šifru proizvoda - šifra ovog proizvoda je: 17029\nSifra 17029, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 17029, 2, Pavle Milosevic, Obalska 18, 11000, Beograd, 063123123, pavmi@szk.com


Parkiranje će se uskoro naplaćivati i u ovom delu grada - Infobrif\nParkiranje će se uskoro naplaćivati i u ovom delu grada\nObjavljeno 24.05.2019. u 11:55\nNastavlja se širenje parking zona u centru grada. Kako „Blic“ saznaje, zonsko parkiranje uskoro će važiti i u Profesorskoj koloniji, naselju u okviru opštine Palilula, smešteno u trouglu ulica Cvijićeve, Zdravka Čelara, Bulevara despota Stefana i Mitropolita Pavla.\nIz Sekretarijata za saobraćaj nezvanično su za Blic potvrdili ovu informaciju, ali još nije poznato da li će zonsko parkiranje u ovom delu grada biti uvedeno već od juna ili od 1. jula.\nPovećane kazne za bahate vozače, a nepropisno parkiranje će ovoliko da vas košta\nKako saznaje Blic, farbanje i obeležavanje delova ulica u ovom delu grada je u toku, a sve se radi na inicijativu građana ovog dela prestonice koji su ovu ideju predložili još pre pet-šest godina. Naime, kako kažu, problem je što mnogi Beograđani koji rade u centru grada ostavljaju na ovom potezu kola pošto se parking ne naplaćuje.\nVesić: Radimo na novim parking mestima, posebno na Novom…\nVesić: Poštuju se pravila, javni prevoz funkcioniše bez…\nOkanović: Zaustavna traka na autoputu nije parking tržnog…\n„U ranim jutarnjim satima, ili kasno naveče, može da se nađe poneko slobodno parking mesto, ali zato čim poslovni ljudi krenu da dolaze na posao, to je nemoguće“, rekao je jedan od stanara okolnih zgrada.\nOd danas nove zone u Beogradu za parkiranje, ali i olakšice vozačima (TABELE)\nMinistar policije poručio učenicima završnih razreda: Ovo nikako nemojte da radite na maturskoj večeri\nVenger se vraća!\nVesić: Poštuju se pravila, javni prevoz funkcioniše bez zastoja\nOkanović: Zaustavna traka na autoputu nije parking tržnog centra


Radio România Internaţional/ Vesti/ Vesti 19.03.2019\nPremijerka Viorika Dančila započela je u utorak dvodnevnu posetu Briselu, gde će se sastati sa više evrospkih zvaničnika.\nPremijerka Viorika Dančila započela je u utorak dvodnevnu posetu Briselu, gde će se sastati sa više evrospkih zvaničnika. Zajedno sa predsednikom Evropskog saveta, Donadldom Tuskom i predsednikom Evropske komisije, Fransom Timermansom, Viorika Dančila će, u sredu, predsedavati Tripartitnim socijalnim samitom. Samit sa temom ,,Jača Evropa, jedinstvena i okrenuta ka budućnosti'', koncentriše se na ekonosmki rast i zapošljavanje, oblast u kojoj je, precizirala je rumunska premijerka, rumunsko predsedništvo Savetom EU uložilo velike napore i uspelo je da okonča pregovore sa Evropskim parlamentom za većinu zakonodavnih dosjea. Takođe u Briselu, u četvrtak, Premijerka Rumunije će otvoriti debatu o tome šta znači Evropa za građane.\nOdbor za borbu protiv torture Saveta Evrope je zabrinut zbog zlostavljanja i loših uslova u zatvorima u Rumuniji. U izveštaju objavljenom danas, nakon posete koju su učinili u februaru 2018 u deset zatvorskih centara, članovi Odbora optužuju zlostavljanje zatvorenika od strane osoblja i nasilje među zatvorenicima i zlostavljanja od strane policije. Preporučuju Ministarstvu unutrašnjih poslova i Generalnom inspektoratu policije Rumunije da daju odlučnu poruku da je zlostavljanje zatvorenika nezakonito, da pokazuje nedostatak profesionalizma i da će biti predmet odgovarajućih sankcija. Odbor podržava napore koji su uloženi od 2014. do danas u cilju reformisanja zatvorskog sistema u Rumuniji, posebno kada je reč o uslovnom otpuštanju, smanjenju zatvorske populacije za oko 30%, kao i uvođenje kompenzacijskih mera za zatvorenike u prenaseljenim zatvorima.\nU sredu biće održan prvi krug pregovora između Evropskog parlamenta i Saveta Evropske unije o imenovanju glavnog evropskog tužioca, funkcija za koju se kandiduje i bivša glavna tužiteljka Nacionalnog antikorupcijskog direktorata Laura Kodruca Kjoveši. Informaciju je agenciji Ađerpres potvrdio portparol Evropskog zakonodavnog tela. Ako pregovarački timovi ne postignu sporazum u sredu, sledeći datumi za ove razgovore biće 27. mart, 4. april i 10. april. Nedavno je predsednik Evropskog parlamenta Antonio Tajani poslao ministru bez portfelja za evropska pitanja u Bukurešt, Đeorđu Čambi, predsedavajućem Savetom EU, službeno pismo u kojem obaveštava da je Laura Kodruca Kjoveši kandidat Evropskog parlamenta za mesto glavnog evropskog tužioca. Savet Evropske unije, podržava Francuza Žan-Fransoa Bonera. Kancelarija Evropskog tužioca, koja treba da počne sa radom do kraja 2020. godine, biće nezavisna kancelarija koja će biti odgovorna za istrage, krivično gonjenje i privođenje pred sudom zločina koji su učinjeni protiv budžeta EU. Evropski glavni tužilac imaće sedmogodišnji mandat koji se ne može obnoviti.\nNiz vanrednih mera koje imaju za cilj ublažavanje mogućih negativnih posledica eventualnog Bregzita bez sporazuma usvojen je u utorak u Briselu na sastanku Saveta opštih poslova kojim je predsedavao ministar bez portfelja za evropske poslove Đeorđe Čamba, u kontekstu u kojem Rumunija predsedava Savetom EU. Odobreni zakonodavni dokumenti pripremaju EU i njene građane za nedostatak dogovora sa Velikom Britanijom, u kontekstu u kojem će Velika Britanija napustiti Uniju 29. marta. Britanski premijer Tereza Mej treba da pošalje pismo predsedniku Evropskog saveta Donaldu Tusku, u kojem se nalazi zahtev za odlaganje Bregzita, rekao je portparol londonske vlade. To je saopšteno nakon što je Tereza Mej razgovarala sa članovima britanske vlade na vanrednom sastanku. Donji dom je dva puta odbacio sporazum o izlasku Velike Britanije sa EU, o čemu su pregovarali sa Briselom. Kako javlja BBC-u, Tereza Mej će tražiti od evropskih lidera da odlože Bregzit do kraja juna, uz mogućnost produženog odlaganja za još dve godine. Evropski lideri moraju odlučiti o bilo kakvom odlaganju na samitu 21. i 22. marta.


Kavani potpisuje za Benfiku\nBenfika i Edinson Kavani su postigli dogovor i Urugvajac će naredne sezone nastupati za klub iz Lisabona.\nKako saznaje portugalski “Record”, portugalski vicešampion i Kavani su dogovorili sve uslove saradnje i pitanje je samo trenutka kada će Benfika zvanično objaviti da je urugvajski golgeter novo pojačanje kluba.\nKavaniju je ugovor sa PSŽ-om istekao u junu, a dres francuskog šampiona je nosio prethodnih sedam sezona.\nPoslije dovođenja Jana Vertongena i sada Kavanija, Benfika je jasno stavila do znanja Portu da želi povratak na tron Primeire. Kada je u pitanju Liga šampiona, “Orlovi” će takmičenje krenuti od 3. kola kvalifikacija.\nPrethodni članakPioli: “Milan ne treba mnogo novih pojačanja”\nNaredni članakStefan Pot stiže u Igokeu\nLuka 18/08/20 19:38 At 18/08/20 19:38\nNevjerovatan posao Benfike.\nMilan 18/08/20 19:39 At 18/08/20 19:39\nBravo Kavani samo naprjed.


Press Online :: Srbija :: Srbija ne odustaje od zahteva za izručenje Haradinaja: 30 novih svedoka u proširenoj optužnici\n13. 01. 2017. - Autor: newsweek.rs\n“Srbija će nastaviti sa gonjenjim ratnih zločinaca, bez obzira na nacionalnost. Zemlje članice Evropske unije pozivamo da poštuju pravila međunarodnog javnog prava i da ne donose političke odluke. Takođe, Srbija od Francuske traži hitno izručenje Ramuša Haradinaja”, izneo je Marko Đurić zaključke sa sednice vlade\nMinistarka pravde Nela Kuburović poručila je da Srbija ne odustaje od zahteva za izručenje bivšeg komandanta OVK Ramuša Haradinaja.\nOna je na konferenciji za štampu održanoj nakon sednice vlade na kojoj su svi ministri informisani o odluci francuskog suda da bivšeg kosovskog premijera pusti da na slobodi čeka odluku na zahtev Srbije za njegovo izručenje. Takođe, ministri su informisani o o potezima koje Srbija povukla kada je reč o zahtevu za izručenje Haradinaja Srbiji.\nKuburović je rekla da Tužilaštvo za ratne zločine ima nove dokaze i 30 novih svedoka.\nNa konferenciji za štampu novinarima se obratio i direktor Kancelarije za Kosovo i Metohiju Marko Đurić.\nOn je poručio danas da Srbija ne prihvata pravdu koja podrazumeva nekažnjeni lov i ubijanje nedužnih civila, srpskih ili bilo koje druge nacionalnosti, poput onih koje su učinili Ramuš Haradinaj i njegova zločinačka grupa.\nUpitao je da li je ubijanje nedužnih civila, među kojima i dvonedeljna beba, nedovoljan razlog da Haradinaj bude izručen pravosudnim organima Srbije.ž\nĐurić je izneo i zaključke sa sednice vlade.\n“Srbija će nastaviti sa gonjenjim ratnih zločinaca, bez obzira na nacionalnost. Zemlje članice Evropske unije pozivamo da poštuju pravila međunarodnog javnog prava i da ne donose političke odluke. Takođe, Srbija od Francuske traži hitno izručenje Ramuša Haradinaja”, rekao je Đurić.\nSud u francuskom gradu Kolmar odlučio je juče da iz pritvora pusti Haradinaja, oduzevši mu pasoš i uz obavezu da se dva puta nedeljno javlja policiji. Srbija je pre tri dana poslala Francuskoj zahtev za izručenje Haradinaja, a juče je prosledila i dopunu zahteva sa pratećom dokumentacijom i novim dokazima.


Info dan o inovativnom preduzetništvu\nUniverzitet u Kragujevcu je uz podršku članova inovacione zajednice, organizovao info dan posvećen inovativnom preduzetništvu, koji je bio namenjen za studente i diplomce Fakulteta tehničkih nauka i Agronomskog fakulteta, kao i za sve one koji imaju inovativne ideje i žele da čuju više informacija o započinjanju sopstvenog posla.\nDogađaj je bio organizovan 30. maja sa početkom u 10 h, na Fakultetu tehničkih nauka u Čačku (sala 115), na kom je prisustvovao i direktor Naučno tehnološkog parka Čačak, Mirko Pešić, koji je tom prilikom predstavio poslovanje Naučno tehnološkog parka Čačak, kao i usluge koje pruža.\nInfo dan je posvećen predstavljanju kapaciteta, odnosno resursa koje mladi mogu koristiti, a koji postoje unutar regiona u kom se nalaze fakulteti Univerziteta u Kragujevcu. Cilj info dana je da, promovisanjem preduzetništva, inovacija i startapova, pruži podršku mladima, motiviše ih i ohrabri na putu započinjanja sopstvenog posla i nastajanja njihovih startap priča.\nUčesnici info dana su imali priliku da:\n-Čuju o startap ekosistemima, započinjanju sopstvenog posla i dostupnim resursima unutar regiona u kom se nalaze fakulteti Univerziteta u Kragujevcu,\n-Saznaju o dostupnim vidovima podrške koju mogu dobiti u okviru Naučno tehnološkog parka u Čačku,\n-Čuju primere dobre prakse i iskustva kolega koji su pokrenuli uspešne poslove,\n-Dobiju odgovore na sva pitanja o započinjanju sopstvenog posla.


Kopiranje datoteka na drugi računar\nWindows možete koristiti za kopiranje datoteka sa računara na računar kada su oni povezani sa istom mrežom. Ako računari nisu povezani sa istom mrežom, nećete moći da sledite ove korake i moraćete da kopirate datoteke pomoću neke vrste prenosivog medijuma koji se može čitati na oba računara.\nMorate znati ime računara na koji želite da kopirate datoteke. Ako ga ne znate, pitajte nekoga ko koristi taj računar ili idite do tog računara i potražite ime (ukoliko su vam potrebni, koraci za pronalaženje imena računara navedeni su u odeljku sa beleškama koji sledi u okviru ove teme pomoći).\nNa računaru koji na kome se nalaze datoteke koje želite da kopirate Kliknite na dugme Start. U polju za pretragu otkucajte dve obrnute kose crte (\_\_) iza kojih ćete otkucati ime računara na koji želite da kopirate datoteke (na primer, \_\_mojlaptop), a zatim pritisnite taster ENTER.\nOtvorite fasciklu na drugom računaru u koju želite da kopirate datoteke ili fascikle. Otvorite lokaciju na računaru koja sadrži datoteku ili fasciklu koju želite da kopirate.\nPrevucite datoteku ili fasciklu koju želite da kopirate na lokaciju na drugom računaru.\nAko imate problema sa pristupom drugom računaru ili sa prikazivanjem fascikli na njemu, možda nemate odgovarajuće dozvole za deljenje. Za više informacija pogledajte odeljak Rešavanje problema sa zabranom pristupa pri otvaranju datoteka ili fascikli.\nAko je potrebno da saznate ime sopstvenog računara, sledite ove korake:\nPotražite ime računara u okviru stavke Postavke imena, domena i radne grupe računara.\nTakođe pogledajteCentar za sinhronizaciju: najčešća pitanjaRešavanje problema prilikom pronalaženja računara na kućnoj mrežiPremeštanje i kopiranje datoteka pomoću metoda „prevuci i otpusti“


Predsjednik Srbije Aleksandar Vučić odlučio je da na Badnji dan, ipak, ne ode među Srbe na sjever Crne Gore.\nTu odluku Vučić je saopštio na vanrednoj pres konferenciji, poslije susreta sa patrijarhom Irinejom, ističući da nije želio da daje alibi crnogorskom režimu da je to napad na nezavisnost i ustavni poredak te zemlje.\nZahvalio je desetinama vjernika, predsednicima opština i predstavnicima srpskih političkih partija, koji su podržali njegov dolazak.\n“Mislio sam da je normalna, uobičajena stvar, a onda sam shavtio, po reakcijama iz nekih kabienta u Crnoj Gori da to što bih privatno došao, bez političkih govora, bez ičega, samo da dođem u svoju crkvu… da to nije po volji crnogorskom režimu”, rekao je Vučić.\nDodao je i da se zapitao da li je moguće da njegova privatna posjeta jednom hramu može to da izazove.\nVučić je rekao da se sa njegovom odlukom jutros sagalsio i patrijarh SP Irinej.


JKP "Pogrebno" spremno za predstojeće praznike - YU ECO RTV\nNaslovna / Društvo / JKP „Pogrebno“ spremno za predstojeće praznike\nGoran Pre 4 седмице\tDruštvo Napiši komentar 43 Pregledi\nRimokatolički vernici u nedelju će obeležiti praznik posvećen svim svecima Svi Sveti, dok će pravoslavni vernici narednog vikenda obeležiti Mitrovske zadušnice. Iz JKP “Pogrebno” kažu da su sva groblja pokošena i da su završeni poslovi čišćenja.\nIz JKP „Pogrebno” kažu da spremno dočekuju verske praznike pred nama: kako praznik Svi Sveti koji rimokatolički vernici obeležavaju u nedelju 1. novembra, tako i Mitrovske zadušnice naredne nedelje 7. novembra. Sva groblja su pokošena, a odneto je i smeće koje se nagomilalo tokom prethodnih nekoliko meseci, kažu iz ovog preduzeća.\nIz JKP “Pogrebno” mole sugrađane da iskoriste petak i subotu ukoliko imaju potrebu da u groblja uđu automobilom, budući da će u nedelju ulazak autom biti zabranjen.\nRadno vreme svih 14 grobalja u subotu i nedelju biće od 6-21 čas, a kako napominju iz “Pogrebnog” na grobljima važe sve opšte mere zaštite od virusa kovid-19, te mole posetioce groblja da se uzdržavaju od fizičkog kontakta, kao i da održavaju obaveznu fizičku distancu.\nPrethodna Problemi radnika\nSledeća Program podrške poljoprivrednim proizvođačima kroz otkup tržišnih viškova tovne junadi


source.ba | Damir Nikšić o novoj Vladi KS, SDP-u i izbornoj krađi u Srebrenici: Ovo je povratak otpisanih. Nema načina da provjeriš kakvu si budalu primio u stranku\nSamostalni zastupnik u Skupštini Vlade Kantona Sarajevo i Predsjednik Ekološkog slobodarskog pokreta (ESPO) Damir Nikšić govorio je za Source.ba portal.\nSa Damirom Nikšićem razgovarali smo o rezultatima izbora, nakon kojih zajedno sa "Četvorkom" čini većinu novog saziva Vlade KS.\nPrema njegovim riječima, on, kao i stranka koju predstavlja bili su fokusirani prije svega, na promjene i fer izbore.\nTakođer, Nikšić je komentarisao i nedavno prezentirane mjere koje je predstavila Radna grupa Vlade KS, kao i stanje unutra stranke SDP, čiji je i sam bio član.\nTagovi: IzboriVlada KSBiHSDPDamir NiksicESPOSrebrenica


Dobili EU 'papire': Zapanjujući demografski podaci o Albancima u Evropi\nIzvor: B92, 25.Jul.2019, 19:01\nDobili EU "papire": Zapanjujući demografski podaci o Albancima u Evropi\nBrisel -- Evropska agencija za statistiku navodi da je u periodu od 2013. do 2017. godine oko 260.000 Albanaca dobilo državljanstvo jedne od zemalja Evropske unije.\nVelika većina Albanaca ili oko 92 odsto onih koji dobijaju državljanstvo EU postaju državljani Grčke ili Italije.\nSamo u 2017. godini oko 59.000 albanskih građana postali su državljani jedne od zemalja EU, čime albanska >> Pročitaj celu vest na sajtu B92 << zajednica postaje druga po broju dobijenih državljanstava u EU, odmah nakon Marokanaca sa 68.000.\nGrčka vlada je odobrila državljanstvo za 30.000 albanskih građana, dok je Italija za 27.000, navodi "Evrostat".\nVeliki broj građana Albanije takođe traži azil u zemljama EU. U periodu od 2013. do 2017. godine za azil je apliciralo 157.000 građana Albanije.\nOd 2013. do 2017. oko 260.000 Albanaca dobilo državljanstvo jedne od zemalja EU\nIzvor: Vostok.rs, 26.Jul.2019, 11:48\nEvropska agencija za statistiku navodi da je u periodu od 2013. do 2017. godine oko 260.000 Albanaca dobilo državljanstvo jedne od zemalja Evropske unije.. Velika većina Albanaca ili oko 92 odsto onih koji dobijaju državljanstvo EU postaju državljani Grčke ili Italije. Samo u 2017. godini...


Vežbe reanimacije za tehničare na Ortopediji - Radio televizija Pančevo\nVežbe reanimacije za tehničare na Ortopediji\n23. decembra 2019. 23. decembra 2019. 0422\nZahvaljući dobroj saradnji Opšte bolnice i Crvenog krsta Pančevo danas su tehničari i medicnske sestre sa odeljnja Ortopedije imali priliku da ponove i provežbaju proces reanimacije pacijenta. Cilj ovakvih akcija je da dok ne stigne tim za reanimaciju zdravstveni radnik koji prvi primi pacijenta odmah započne proces reanimacije. Planirano je da se predavanje i praktičan deo reanimacije sprovede i na ostalim odeljenjima.\nPrestanak disanja i srčanog rada ne mora značiti definitivnu smrt. Takve osobe u nekim slučajevima mogu se povratiti u život postupkom oživljavanja. Oživljavanje ili reanimacija podrazumeva masažu srca i veštačko disanje. Iako su svi zdravstveni radnici obučeni za proces reanimacije važno je da se stalno edukuju. Tim povodom organizovana je zajednička radionica Crvenog krsta i Opšte bolnice sa tehničarima sa odeljenja Ortopedije i traumatologije u Opštoj bolnici.\nPored toga što je lekar na odeljenju Ortopedije u Opštoj bolnici doktor Veselinović već 14 godina je i predavač u Crvenom krstu Srbije na temu ukazivanja prve pomoći . Dugogodišnje iskustvo kada je reanimacija u pitanji i novine koje se primenjuju ,posle predavanja koje je održao praktično je pokazao tehničarima sa odeljenja ortopedije .\nNa inicijativi menadžmenta Opšte bolnice ovakva predavanja i praktične vežbe biće organizovana na svim odeljenjima pančevačke bolnice.\nPodela ugovora za građevinski materijal za izbegla lica\nPredsednik Vučić: Demokratija na udaru samozvanih lidera opozicije\nJasmina Petkovic 24. februara 2020.\nKon: Zbog privatnih proslava razmišljamo o ograničenju kretanja\nVulin:Donet plan bezbednosne zaštite na Koridoru 10\nAlba Jovanović 10. jula 2021. 10. jula 2021.


pink.rs | Vesić u Pragu pozvao češke kompanije da investiraju u Beograd\nZamenik gradonačelnika Beograda Goran Vesić boravi danas u Pragu, gde na poziv čeških kompanija predstavlja mogućnost investiranja u Beograd.\nPre sastanka sa predstavnicima čeških kompanija, Vesić je posetio kompaniju „Škoda” gde se sastao sa potpredsednikom Zdenekom Majerom, saopštio je Beoinfo.\nVesić je istakao da je saradnja, pre svega ekonomska, između Češke i Srbije dobila novi zamah posle nedavne posete predsednika Vučića Češkoj Republici.\nVesić je obavestio češke domaćine da će grad Beograd „u narednih pet godina kupiti 80 novih trolejbusa, kao i 120 tramvaja tako da će uz kupovinu 500 autobusa, na prirodni gas od koji se prvih 100 već nabavlja, značiti potpunu zamenu voznog parka gradskog prevoznika”.\nPozvao je kompaniju „Škoda” da učestvuje na tenderima koje će grad narednih meseci da raspiše.\nPotpredsednik Majer je obavestio Vesića da je ova kompanija donela odluku da do kraja godine počne proizvodnju tramvaja u Srbiji, u Kragujevcu, preneo je Beoinfo.\nVesić je pozdravio odluku „Škode” da počne sa proizvodnjom u Srbiji i rekao da je zahvaljujući angažovanju predsednika Vučića u Srbiju poslednjih osam godina došlo više od 300 stranih kompanija u kojima radi više stotina hiljada ljudi.\nVesić je posebno posetio kompaniju „EP holding”, koja je zainteresovana za ulaganje u energetiku Beograda, toplane kao i nova postrojenja za proizvodnju toplotne i električne energije.\n„EP holding” je jedna od najvećih evropskih kompanija u ovoj oblasti, a Vesić je predstavnicima holdinga poručio da su dobrodošli u Beograd i da se radujemo njihovim investicijama.\nPodsetio je da je Srbija danas jedna od retkih evropskih zemalja koja je energetski stabilna zahvaljujući radu predsednika koji je na vreme obezbedio da Srbija bude snabdevena gasom i drugim energentima.\n"Danas je recimo u Češkoj bankrotirao jedan od najvećih dobavljača gasom i električnom energijom, pa se više stotina hiljada domaćinstava našlo u situaciji da država mora da im pomogne da budu snabdeveni. Srbija je spremno dočekala energetsku krizu koja trese Evropu", rekao je Vesić.\nNa sastanku sa češkim kompanijama koje su zainteresovane za investiranje u Beogradu, zamenik gradonačelnika Beograda rekao je da su do sada najveće češke investicije bile ulaganje u građevinarstvo i nekretnine.\nZahvalni smo češkim kompanijama koje ulažu u naš grad i svojim investicijama naš grad čine boljim. Pozivamo i ostale češke kompanije u drugim oblastima da investiraju u Beograd, poručio je Vesić.\nVESIĆ U BOLJEVCIMA: U narednom mandatu gradske vlasti biće izgrađena kanalizacija za ovaj deo Beograda\nNOVI PODACI ZA BEOGRAD! Vesić: Više od 810.000 vakcinisanih, većina odabrala KINESKO CEPIVO\nLETO NA TRGU UZ MUZEJ GRADA BEOGRADA! VESIĆ: Napravili smo malo arheološko nalazište za decu gde će kroz igru u pesku moći da pronađu replike figura (\nVESIĆ U GROCKOJ: SREĆAN SAM JER SVAKI DEO GRADA ČINIMO BOLJIM MESTOM ZA ŽIVOT, Beograd pobeđuje! (FOTO)


OGLASIO SE MILAN TEGELTIJA, TVRDI: 'VSTV nije politička institucija i u njemu ne postoje 'većine' i...' | Slobodna Bosna\n"Pozivam građane da ne nasjedaju na takve kvazianalize i narativ zasnovan na pokušajima svođenja VSTS-a na političku instituciju", izjavio je Tegeltija.\nU Visokom sudskom i tužilačkom vijeću ne postoje bilo kakve "većine" i "manjine", kazao je za "Oslobođenje" predsjednik ove pravosudne institucije Milan Tegeltija reagujući na tekst u vezi s imenovanjem Biljane Simeunović za novu članicu VSTV-a.\n- Svi natpisi na pojedinim portalima, koji polaze od pretpostavke da u VSTS-u postoje nekakve većine i manjine kao unaprijed određene kategorije, pokazuju elementarno nerazumijevanje funkcionisanja VSTS-a, te su u funkciji zbunjivanja i obmanjivanja javnosti.\nSa jedne strane, radi se o svođenju VSTS-a na insitituciju u kojoj se vodi neka zamišljena imaginarna rovovska bitka, dok se sa druge strane radi o potpunoj profesionalnoj degradaciji članova VSTS-a i njihovog svođenja na predstavnike određenih politika jednih ili drugih. Članovi VSTS-a su ozbiljni ljudi sa profesionalnim integritetom, kojima niko ne može da kaže kako da razmišljaju ili kako da odlučuju, nego to rade na bazi vlastitih procjena i ocjena pitanja koje je tema.\nPodsjećam da je preko 95 posto odluka VSTS-a doneseno jednoglasno ili sa do dva glasa protiv odluke, dok su sve ključne odluke, pa i one na kojima se zasnivaju ove kvazianalize, donesene jednoglasno. Situacije u kojima se odlučuje preglasavanjem sa jednim glasom, više su ekstremno rijetke i desile su se samo par puta za šest godina mog mandata kao predsjednika, u veoma rijetkim slučajevima pojedinih imenovanja, od kojih je jedno imenovanje predsjednika Suda BiH, što je, opet, demokratski način odlučivanja u VSTS-u, predviđen zakonom.\nDakle, pozivam građane da ne nasjedaju na takve kvazianalize i narativ zasnovan na pokušajima svođenja VSTS-a na političku instituciju", izjavio je Tegeltija.\nUGLEDNI PROFESOR ŠARČEVIĆ BEZ DLAKE NA JEZIKU: "Slobodan pad pravosuđa počeo je imenovanjem Milana Tegeltije. Ministarstvo pravde je u funkciji JEDNE PARTIJE"


Foto: Dražan Pozderović | Dodik: Spremno pet miliona za most u Česmi, nisu riješeni imovinsko-pravni odnosi\nNikolina Aleksić 28.01.2022 12:55\nBANJALUKA - Potrebno je da se što prije riješi imovinsko-pravni odnosi, kako bi se raspisao tender za izgradnju mosta u Česmi, s obzirom na to da da cijene materijala rastu, te da će biti potrebno još milion ili dva ako se bude čekalo do kraja godine, istakao je Milorad Dodik, srpski član Predsjedništva BiH.\nOn je apelovao na Gradsku upravu Banjaluke da što prije ovo riješe i da uvaže interese ljudi.\n"Ja sam spreman da, ukoliko Gradska uprava to ne riješi, nedostajući dio sredstava mi obezbijedimo. Ovdje smo u nastojanju da vidimo šta od obaveze koje smo ranije preuzeli, prije svega naša direkecija puteva, za izgradnju mosta u Česmi, za šta smo mi obezbijedili pet miliona KM, ali još čekamo da se riješe imovinsko-pravni odnosi", rekao je Dodik.\nDodao je da su oni spremni da raspišu tender, ali da to ne mogu uraditi ako se ne riješe imovinsko-pravni odnosi.\n"Ljudi koji žive ovdje su već dugo godina komunikacijski odvojeni, a ovo bi trajno riješilo pitanje komunikacije i brze povezanosti ovog dijela Česme sa centrom grada. Imajući u vidu da cijene materijala rastu, pa ako budemo čekali do kraja godina da to traži još dodatnih milion ili dva KM", kazao je Dodik.\nDavor Kostrešević, v.d. direktora Javnog preduzeća ''Putevi Republike Srpske'' istakao je da su "Putevi RS" već sutra spremni potpisati memorandum o razmijevanju između grada Banjaluke i "Puteva RS".\n"Neophodno je da se uradi i dobije prema obavezama grada Banjaluka i revidovan projekat i građevinska dozvola. Sada pa nadalje možemo da govorimo samo o nekim dijelovima ove trase i dionice, s obzirom na to da nisu u cjelosti riješene procedure potrebne za obezbjeđenja građevisnke dozvole", rekao je Kostrešević.\nDodaje da će ovaj most biti savremen, dugačak 150 metara, sa pješačkim i biciklističkim stazama, te da bi njegovom izgradnjom "Putevi RS" mogli dati svoj puni doprinos razvoju grada Banjaluke.\nMiladin Maličević, predsjednik Savjeta MZ Česma rekao je Česma osam godina bez mosta, te da sve to vrijeme idu preko zaobilaznice koja usporava razvoj Česme.\n"U kontaktu sa mještanima kojima se oduzima zemljište vrlo je bitno istaći da niko od njih nije protiv izgradnje, već su protiv toga da im se daju mrvice za njihovu imovinu", rekao je Maličević.\nOkupljeni mještani su prenijeli nezadovoljstvo jer godinama čekaju na izgradnju ovog mosta.


Poslastičarnica Vremeplov – Muzeji Srbije\nmuzeji-admin - april 12, 2019 april 30, 2019\nPoslastičarnica „Vremepov“ kao jedan od najpoznatijih ugostiteljskih objekata u Novom Sadu i Srbiji, u svojoj kolekciji ima veliki broj artefakata s kraja 19. i početka 20. veka, koji su služili za izradu poslastica. Isto tako poseduje i veliki broj muzičkih instrumenata i drugih predmeta iz istog perioda.\nPosetioci mogu takođe da okuse torte i kolače izrađene po recepturama i na način kako su se pravili krajem 18. i početkom 19.veka, a mogu probati i Đurin kolač, nastao u saradnji sa Galerijom Matice srpske, povodom izložbe Đure Jakšića!\n13. maj u 18 časova: Otvaranje izložbe dečijih radova „Moja slatka avantura“ - Izložba je rezultat saradnje između vrtića „Maštolend“, Galerije Matice srpske i poslastičarnice „Vremeplov“, na programu „Moja slatka i umetnička avantura“ u kojoj su mališani otkrivali, kako umetničko nasleđe, tako i poslastičarsko nasleđe, evropskih kultura. Dečiji radovi predstavljaju njihove utiske sa radionica održanih u Galeriji Matice srpske i „Vremeplovu“. Izložbu će svečano otvoriti Dr Tijana Palkovljević Bugarski, upravnica Galerije.\nRadno vreme: od 10 od 22 časa, u subotu 18. maja od 10 do 24 časa.\nAdresa: Bulevar oslobođenja 96\nSajt: Poslastičarnica Vremeplov


Novinari u Srpskoj podržali Đuričića: Nametnuti zakon guši slobodu govora\nUdruženje novinara Republike Srpske podržalo je novinara Radio-televizije RS Branimira Duričića koji je prijavljen po novim krivičnim odredbama o negiranju genocida, a udruženja novinara u Federaciji BiH nisu reagovala, pišu banjalučke Nezavisne.\nPredsednik Udruženja novinara Republike Srpske Danijel Simić poručuje da je slučaj novinara javnog servisa pokazao da je širenje straha i cilj nametnutog zakona, pišu Nezavisne.\n„Branimir Đuričić je izabran zato što je, s jedne strane novinar i urednik RTRS, a s druge strane zato što je funkcioner unutar Udruženja novinara, tako da se zgodno ‘namjestio’ za tu ulogu u kojoj oni pokušavaju tuženjem poznatih osoba i uglednih novinara da preplaše ostatak javnosti i da na taj način postignu efekat koji su željeli postići nametanjem zakona“, ističe Simić.\nPrijava podnesena protiv Đuričića obesmisliće nametnuti zakon, poručuju predstavnici Udruženja novinara Srbije. a prenose Nezavisne.\nGeneralni sekretar UNS Nino Brajović smatra da svako, a posebno novinar, ima pravo na slobodu govora i mišljenja, te preispitivanje odluka, pa makar i sudskih:““Mislim da je ova izmena Krivičnog zakona Pandorina kutija koja stvara opasnost da ljudima bude ugroženo pravo da promišljaju i kritikuju.“\nPravnici ističu da je nametnuta odluka visokog predstavnika u suprotnosti sa Ustavom BiH ali i Evropskom konvencijom o ljudskim pravima. Pravo na slobodu govora daje i član 19. Opšte deklaracije o ljudskim pravima. Reč je o načelima i dokumentu usvojenim prije 73 godine, navode još Nezavisne.\nDokorašnji Visoki predstavnik u BiH Valentin Incko izmenama Krivičnog zakona BiH namentuo je kaznene odredbe za negiranje genocida.\nRepublika Srpska je na njegov potez odgovorila izmenama svojih kriivčnih odrebaba, kojima se predviđa i do 15 godina zatvora za one koji Srpsku proglase genocidnom tvorevinom.\nO ovim izmenama bi trebalo sutra da raspravlja Narodna skupština Republike Srpske.\nPosle Durakovićeve prijave, član Predsedništva BiH i politički lider Srpske Milorad Dodik sam se prijavio tužilštvu.\nNovinar Đuričić za RTS o prijavi protiv njega: Ja sam potomak jasenovačkih žrtava (VIDEO)\nBranimir Đuričić Tužbe protiv novinara Udruženje novinara Republike Srpske\n← Belorusko udruženje traži hitnu hospitalizaciju uhapšenog novinara\nTabloidi optužuju Danas da poziva na likvidaciju Vučića →


Preduzeće “Infrastrukture železnice Srbije” tvrdi da nije tačno da će vozovi na relaciji Beograd – Novi Sad brzinom od 200 kilometara na sat saobraćati samo na jednoj manjoj deonici, prenosi list Danas.\n“U okviru projekta izgradnje pruge za velike brzine, na dvokolosečnoj pruzi za velike brzine između Beograd Centra i Novog Sada, između kojih je udaljenost oko 75 kilometara, biće modernizovano i izgrađeno ukupno 150 kilometara koloseka. Od toga, vozovi će maksimalnom brzinom do 200 kilometara na sat moći da saobraćaju na ukupno 81,8 kilometara levog i desnog koloseka, što ukupno iznosi 54,5 odsto ukupne dužine koloseka između Beograda i Novog Sada. Maksimalnu brzinu od 200 kilometara na sat vozovi će moći da dostignu na oba koloseka između Batajnice i Karlovačkih Vinograda. To praktično znači da će putnički vozovi saobraćati maksimalnom brzinom od 200 kilometara na sat na deonici dugoj oko 41 kilometar između Beograda i Novog Sada, a to je Batajnica – Karlovački Vinogradi. Dakle, nije tačna tvrdnja da će vozovi maksimalnom brzinom od 200 kilometara na sat moći da saobraćaju samo na deonici dugoj 15 kilometara”, navode u “Infrastrukturi železnice Srbije”.\nDodaju da će brzina vozova na ostalim delovima pruge Beograd Centar – Novi Sad biti uslovljena područjem kroz koje prolazi, uslovima u kojima se odvija saobraćaj ili geografijom terena, ali će na još 16 kilometara levog i desnog koloseka saobraćati brzinom od 160 kilometara na sat.\n160 km/h vozovi će moći da idu 8 km, a 120 km/h će putovati 16,4 km\nBrzinu od 160 kilomatara na sat novi “Štadlerovi” vozovi moći će da razviju na deonici Karlovački Vinogradi i Petrovaradin. To znači da će na oba koloseka između Beograda i Novog Sada na deonici dugoj oko osam kilometra (Karlovački Vinogradi – Petrovaradin) putnički vozovi moći da razviju brzinu 160 kilometara na sat, kažu u Infrastrukturi železnice Srbije.\n“Između Beograda i Subotice, pre početka radova, vreme putovanja međunarodnih putničkih vozova iznosilo je čak četiri sata i 37 minuta, što znači da je njihova prosečna brzina bila oko 40 kolmetara na sat. Na svega osam kilometara ove pruge, deonica Nova Pazova – Stara Pazova, vozovi su mogli da saobraćaju 120 kilometara na sat, dok je na čak 56 kilometara ove pruge, deonica Lovćenac – Subotica, brzina vozova svega 40 kilometara na sat. Pre početka izgradnje pruge za velike brzine između Beograda i Subotice na više mesta zbog stanja koloseka i železničke infrastrukture bila je uvedena lagana vožnja vozova”, zaključuju u Infrastrukturi železnice Srbije.\nRok za završetak deonice je septembar.\nbeograd novi sad/infrastrukture železnice srbije/vozovi/železnice srbije


Potpredsednik Udruženja novinara Srbije Slobodan Ćirić rekao je u Zagrebu, na Skupštini Evropske federacije novinara (EFJ), da u Srbiji najveći pritisak trpe novinari istraživači i kritičari vlasti.\nĆirić je rekao i da je u Srbiji sve prisutnija međusobna diskreditacija medija bliskih vlasti i onih koji su prema vlasti kritički nastrojeni, saopštio je UNS.\n„Nije teško naslutiti da takve vrste napada imaju značajnu političku pozadinu“, rekao je Ćirić.\nDodao je da je do 1. septembra ove godine zabeleženo 66 fizičkih napada, pritisaka, otvorenih ili prikrivenih pretnji, ometanja rada, vređanja i omalovažavanja novinara i medijskih radnika.\nPrema njegovim rečima, u 2020. bilo je 111 napada na novinare.\nNaveo je da je u julu prošle godine, tokom pet dana demonstracija u Beogradu, Nišu i Novom Sadu, evidentirano 28 napada i ometanja u radu novinara, snimatelja i fotoreportera.\n„Najveće pritiske trpe novinari istraživači koji razotkrivaju korupcionaške afere, veze između kriminala i politike i oštri su kritičari vlasti „, rekao je on.\nDodao je da su oni često na meti provladinih tabloida i televizija sa nacionalnom frekvencijom.\nPozitivno je ocenio najave izmena Krivičnog zakonika koje bi trebalo da doprinesu zaštiti slobode javnog izražavanja i slobode medija.\nPozdravio je i inicijativu da se posebnim poglavljem u Zakonu o javnom redu i blaži oblici ugrožavanja novinarske bezbednosti prekršajno kažnjavaju.\nUkazao je na ekonomske pritiske kojima su izloženi brojni mediji, zato što, kako je naveo, „veliki deo budžetskih sredstava dele novinarska udruženja kooperativna sa vlašću“.\nOcenio je da to ne doprinosi pluralizmu mišljenja i medijskim slobodama i da može dovesti do gašenja mnogih malih i lokalnih medija.\nUNS je za dvodnevne skup EFJ pripremio i predlog rezolucije kojom se predlaže hitno formiranje međunarodne komisije za istraživanje ubistava i kidnapovanja novinara na Kosovu od 1998. do 2005.\nNapadi na novinare Pritisci na medije UNS\n← UNS traži komisiju za istragu novinara ubijenih na Kosovu\nVeritas papirima zakopavaju pominjanje Siniše Malog u Pandora papirima →


Nike trake za nogometne čarape - Idealno.rs\nPočetna / Muška odeća / Muška sportska odeća / Muški sportski donji veš / Nike trake za nogometne čarape\nNike trake za nogometne čarape\nPonuda prodavnice Planeta Sport za proizvod Nike trake za nogometne čarape. Ispravnost cene i podataka proveri na internet stranici prodavnice.\nNIKE U SQUAD KH Čarape\nNike fudbalske čarape (SX4120-001)\nNike fudbalske čarape (SX4120-601)\nVrsta sportskog veša ostalo\nSastav: elastični materijal\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Nike trake za nogometne čarape i izberi najbolju. Muški sportski donji veš iz kategorije Muška sportska odeća je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Nike trake za nogometne čarape i vidi da li ti odgovara ili pogledaj druge proizvode brenda NIKE. Opis i tehnički podaci proizvoda Nike trake za nogometne čarape se mogu razlikovati od onih u internet prodavnici u kojoj obavljaš kupovinu. Nike trake za nogometne čarape je dostupan u prodavnici Planeta Sport po ceni, koja je navedena pored svakog prodavca u meniju "Prodavnice".\nGarantne uslove za Nike trake za nogometne čarape proveri u prodavnici u kojoj nameravaš da obaviš kupovinu. Slika za Nike trake za nogometne čarape je simbolična, zato se pre kupovine u prodavnici uveri da je proizvod isti.


- Ali, sada vidimo snagu koju Srbija ima u ekonomiji, a koju mora da prati snaga vojske, kao i da Srbija može da se odbrani od bilo koga i bilo kakvih zamisli da se ugrizi njen integritet - rekao je Dodik.\nOn je čestitao rhovnom komandantu, ministru odbrane, načelniku Generalštaba BV, oficirima, podoficirima i vojnicima uspešno izvedenu vežbu.\nVežba je, kaže, dokaz visoke obučenosti, spremnosti, ali i morala i patriotizma koji nam je potreban kada razmišljamo da branimo zemlju i da damo doprinos.\nDodik je naveo da su vidljivi napori Aleksandra Vučicća da ojača Sriju u svakom segmentu društva.\n- Radujemo se snazi Srbije, koja je potrebna i nama. Uživamo u tome i svesni smo da snažna Srbija izaziva sve druge da je omalovaže, napadnu, ponize i potcene - rekao je Dodik.\n- Ali, ovi napori Srbije su vidljivi destimulišući za svakog ko misli da je Srbija lak zalogaj - rekao je Dodik.\nMilorad Dodik Aleksandar Vučić Munjeviti udar 2021 vojna vežba Munjeviti udar


11-07-2018 admin Arhiva\nPrivredna društva moraće da registruju adresu za prijem elektronske pošte\nPrivredna društva su dužna da registruju adresu za prijem elektronske pošte. Ovu obavezu, uz ostale novine, propisuje novi Zakon o izmenama i dopunama zakona o privrednim društvima koji je stupio na snagu 8. juna ove godine.\nRegistracija e-mejl adrese i do sada je bila moguća ali će od 1. oktobra to biti zakonska obaveza koju će privredni subjekti morati da registruju u APR-u bez plaćanja naknade. Već registrovana privredna društva, preduzetnici, predstavništva i ogranci stranih privrednih društava koji nemaju prijavljenu adresu za prijem elektronske pošte dužni su da je registruju u roku od godinu dana počevši od 1. oktobra 2018.\nRazlog za uvođenje ove obaveze je početak elektronske registracije osnivanja privrednih društava, planiran za 1. oktobar 2018. godine. Naime, na registrovanu adresu za prijem elektronske pošte, Agencija će slati rešenje o registraciji u obliku elektronskog dokumenta, sa elektronskim potpisom registratora i vremenskim žigom, u skladu sa zakonom kojim se uređuje elektronski dokument, a državni organi, banke i ostala pravna lica moraće da prihvate ovakav oblik dokumenta.\nU početku, neće sve pravne forme moći odmah da se elektronski registruju već će to, prvo, biti omogućeno osnivačima jednočlanih društava sa ograničenom odgovornošću. Kada zaživi ovaj pilot projekat sa e-prijavom za jednočlana d.o.o, vrlo brzo će registracija „iz fotelje“ biti omogućena i za ostale, komplikovanije, pravne forme za čiju je registraciju potreban veći broj dokumenata.\nIzmenama i dopunama Zakona o privrednim društvima uvedena je još jedna novina - da overu potpisa na osnivačkom aktu, ako je reč o digitalizovanom dokumentu, može da zameni kvalifikovani elektronski potpis, odnosno kvalifikovani elektronski pečat lica koje je ovlašćeno za overu potpisa, rukopisa i prepisa, u skladu sa zakonom kojim se uređuje overa potpisa, rukopisa i prepisa. Zakonom je, dalje, precizirano da se osnivački akt i statut, sačinjen kao elektronski, odnosno digitalizovani dokument, registruju u elektronskom obliku, u skladu sa Zakonom o postupku registracije.\nTime je ispunjena zakonska pretpostavka za uvođenje elektronske registracije privrednog društva koja će, osim uštede vremena za dolazak pred šalter, eliminisati i troškove osnivača za overu potpisa, dok će naknada za e-registraciju društva biti za 20 odsto manja u odnosu na registraciju „papirne“ prijave i dokumentacije.\nKao i kod e-registracije preduzetnika, za elektronsku registraciju jednočlanog d.o.o-a potrebno je da podnosilac ispuniti tri preduslova. Za podnošenje e-prijave potrebno je da podnosilac ima elektronski potpis i čitač smart kartica ili USB token, da je u mogućnosti da plati naknadu elektronskim putem, korišćenjem Visa ili MasterCard platne kartice, kao i da ima kreiran nalog na sistemu za centralizovano prijavljivanje korisnika kojem se pristupa na sajtu APR-a, preko linka e-Usluge.


Mašinski tehničar, četvrti stepen, vanredno školovanje\nMašinski tehničar – četvrti stepen stručne spreme\nMašinski tehničar - četvrti stepen - Audio verzija\nVećina školaraca koja upisuje srednje škole kada čuju srednja mašinska gotovo uvek, prema nepisanom pravilu prvo pomisle na smer mašinski tehničar. Možda zato što je to ujedno i jedan od najosnovnijih smerova u okviru većine srednjih mašinskih škola širom naše zemlje.\nU principu, ovo zanimanje ima i najbolju prođu u realnom svetu, jer je svaka kompanija koja se bavi proizvodnjom i koja drži do kvaliteta svog proizvodnog procesa u njega sasvim sigurno uključuje i kvalifikovanog mašinskog tehničara.\nTokom sve 4 godine, koliko ukupno traje školovanje za sticanje ovog zvanja, učenici se upoznaju najpre sa osnovama mašinstva, ali i sa savremenim tendencijama u ovoj oblasti, te sa osnovama računarstva i informatike i njihove primene u okviru mašinsko - tehničke struke. Posebna pažnja je usmerena i na upoznavanje đaka sa svetski priznatim standardima i važnošću njihove primene u svim pripremnim procesima, ali i u samom procesu proizvodnje. Svi učenici dobijaju i visok nivo znanja o mašinskim elementima, a prvenstveno onim najvažnijim, te se upoznaju sa različitim vrstama tehničkih materijala i njihovim poljem primene.\nSamim tim što je reč o vrlo obimnom gradivu i kvalitetno osmišljenom nastavnom programu, mnogi učenici po završetku srednje mašinske škole ovog smera se odlučuju da nastave školovanje na nekoj višoj školi ili fakultetu, a prvenstveno na Mašinskom i Elektrotehničkom fakultetu, ali i na mnogim drugim.\nKako je u pitanju obrazovanje IV stepena, nastavni plan i program je usmeren i na izučavanje svih, uobičajenih srednjoškolskih opštih predmeta, kao što su: srpski jezik i književnost, strani jezik, istorija, geografija, sociologija, bilogija, filozofija, ustav i prava građana, muzička umetnost, likovna kultura, matematika, računarstvo i informatika, kao i fizičko vaspitanje.\nStručna praksa se obavlja u prve tri godine školovanja za smer mašinski tehničar, a tokom sve 4 godine đaci imaju i jedan obavezan, izborni predmet, što znači da mogu pohađati Versku nastavu ili Građansko vaspitanje.\nSvako ko želi da izvrši prekvalidikaciju za ovo zanimanje ili, pak dokvalifikaciju, ako ima diplomu za zanat III stepena, recimo to može da učini kod nas. Radi se o tome da Obrazovni centar Akademije Oxford ima uspešnu saradnju sa mnogim srednjim mašinskim školama u našoj zemlji, što nam i nudi mogućnost da za zainteresovane kandidate organizujemo prekvalifikaciju ili dokvalifikaciju za ovo zanimanje, ali isto tako kod nas možete pohađati i vanrednu nastavu po čijem uspešnom završetku stičete zvanje mašinski tehničar. Uzevši u obzir da su naše diplome zvanično priznate od nadležnih institucija Republike Srbije, možete ih upisati u svoju radnu knjižicu i na taj način obogatiti svoj CV, što će vam u velikoj meri povećati šanse za boljim zaposlenjem u mašinskoj struci.\nRado ćemo izaći u susret vašim zahtevima i odgovoriti na sva vaša pitanja koja su u vezi sa vanrednim pohađanjem nastave, odnosno dokvalifikacijom i prekvalifikacijom za smer mašinski tehničar!\nCena za mašinskog tehničara - četvrti stepen\nMašinski tehničar - Spisak predmeta po godinama:\nPreuzmite nastavni program za mašinskog tehničara\nSpisak gradova za zanimanje mašinski tehničar


Predsjednik Đukanović primio predsjednika međunarodnog Odbora za vanjske poslove Velike narodne Skupštine Republike Turske Volkana Bozkira\nPredsjednik Đukanović iskazao je zadovoljstvo prilikom da se sastane sa predstavnicima Odbora u okviru parlamentarne saradnje Crne Gore i Turske, uvjeren da intenzivan politički dijalog značajno pospješuje saradnju i razvoj odnosa između dvije zemlje. Potvrdio je zadovoljstvo kvalitetom međudržavnih odnosa i afirmisao ulogu ambasadora te zemlje u unapređenju saradnje, prije svega u oblasti odbrane, obrazovanja i kulture. Značajan doprinos učvršćivanju veza između Crne Gore i Turske pružaju i predstavnici manjinskih naroda u obje zemlje, ocijenio je Đukanović. Posebno je važno, kazao je Predsjednik, produbiti odnose u oblasti ekonomije imajući u vidu investicioni potencijal Turske i strateške pravce naše ekonomije.\nPredsjednik međunarodnog Odbora za vanjske poslove Republike Turske, naglasio je da su počastvovani prilikom da se kao prvi Odbor koji je posjetio Crnu Goru, sastanu sa predsjednikom države sa kojom Turska baštini prijateljske i partnerske odnose. Crna Gora je važna za Tursku i predstavlja primjer skladnog života ljudi različitog etničkog porijekla i vjere u regionu i šire, poručio je Bozkir. Potvrdio je zainteresovanost turskih privrednika da sarađuju sa Crnom Gorom i pohvalio rezultate u oblasti obrazovanja i razmjene studenata. Poseban potencijal za intenzivniju saradnju vidi u sektoru turizma, imajući u vidu već sada prepoznatljivost Crne Gore kao turističke destinacije u cijeloj Evropi.\nPredsjednik Đukanović posebno je ukazao i na značaj očuvanja vizije ujedinjene Evrope u cilju njene stabilnosti i globalne konkurentnosti.\nTokom sastanka razmijenjena su mišljenja i o aktuelnim prilikama na svjetskoj političkoj sceni i značaju oporavka odnosa u globalnoj politici. Predsjednik Đukanović je u tom smislu iskazao poštovanje za odgovoran odnos Turske prema pitanju migranata i ulozi koju je Turska do sada imala u tom kontekstu, naročito u odnosu na sirijsku krizu, i dodatno istakao važan interes da se, što je moguće prije, dođe do stabilnosti u regionu.


Dan državnosti - Batocina Info\nObjavljeno 15 фебруара, 2021 u Dešavanja/Informacije/Religija/Vesti\n15. februar jedan je od najznačajnijih datuma za istoriju Srba, budući da se njime obeležava Dan državnosti i Dan ustavnosti, a pada i na crkveni praznik Sretenje Gospodnje.\nNakon četiri ustavna zakona koji su učvrstili državnu vlast, i dva hatišerifa 1830. i 1833. godine, pokazalo se da je potrebno doneti potpuniju pravnu osnovu, koja bi ograničila apsolutnu vlast kneza Miloša Obrenovića.\nZbog njegovog odlaganja za ispunjenjem ovog zahteva, izbila je buna predvođena Miletom Radojkovićem – Miletina buna.\nOvaj događaj izazvao je Miloševu bojazan od ustanika i pritisak koji je dodatno ubrzao ovaj proces.\nZa tvorca Ustava izabran je knežev sekretar Dimitrije Davidović, inače novinar, političar i diplomata, jedan od osnivača prvih srpskih dnevnih novina, Novina serbskih.\nSretenjski ustav sastavio je po uzoru na francuske ustavne povelje, a njime je ograničen Milošev apsolutizam i uvedena parlamentarna monarhija.\nVlast je sada prvi put podeljena na izvršnu, zakonodavnu i sudsku, koja, doduše, nije dosledno sprovedena, ali ipak predstavlja napredak u podeli vlasti, kao principa Francuske revolucije.\nKako je naznačeno u Ustavu, knez Miloš je ostao šef države, ali je izvršnu vlast od sada delio sa Državnim savetom, sastavljenim od šest popečiteljstava.\nOvaj organ takođe je snosio odgovornost za kršenje Ustava. Narodna skupština bila treći je organ u ovoj podeli vlasti, ali njene odluke nisu bile obavezujuće.\nNjena glavna funkcija bila je određivanje danka za godinu dana (od jednog do drugog đurđevdanskog zasedanja).\nPod pritiskom sila poput Turske, Austrije i Rusije, Ustav je već u martu stavljen van snage, a njegov tvorac bila proteran iz službe.\nIpak, i danas se smatra jednim od najdemokratskijih i najliberalnijih ustava, kako svog doba, tako i u istoriji Srba i bivše Jugoslavije. Nagađa se da je njegovom usvajanju prisustvovalo čak nekoliko hiljada poslanika.\nSretenje se kao Dan državnosti slavilo od nastanka Kraljevine Srba, Hrvata i Slovenaca, nakon čega je u Titovo vreme zamenjen Danom republike, 29. novembra.\nIpak, odlukom Skupštine Srbije 10. jula 2001. godine, Sretenje ponovo postaje Dan državnosti od 2002. godine.\nTags: Dan državnostiIstorijaKragujevacSretenje\nPrethodna priča Previous post: Sveti Trifun /Sveti Valentin\nSledeća priča Next post: Memorijalni koncert


Naslovna Aktivnosti Arhiva 2010\nutorak, 02 mart 2010 15:12\nU subotu 27 februara u prostorijama ŠOSO "Vuk Karadžić" u Somboru održana je 16 po redu regionalna smotra lutkarstva, organizovana u sklopu 16 festivala lutkarstva Osnovnih Škola.\nVeliko finale ove smotre biće upriličeno u pozorištu mladih u Novom Sadu 22 i 23 aprila pod nazivom 16. republički i 6. medjunarodni festival lutkarstva osnovnih škola.\nSomborci su imali priliku da odgledaju šest škola njihove predstave: O.Š. "Bora Stanković" iz Karavukova, OŠ "Nikola Đurković" - Feketić, "Ivan Goran Kovačić" Stanišić, O.Š. "Sečanji Ištvan"- Subotica i škola domaćin sa dve predstave, jedna na srpskom i jedna na madjarskom jeziku.\nPo rečima Vere Stojšić - Gašparovski koja se ispred FLUOŠ-a obratila prisutnima, lutkarstvo je prilika da nastavnici kroz igru i stvaralastvo saradjuju sa decom, i kao vrhunac te saradnje da naprave male lutkarske carolije. Sama organizacija smotre lutkarstva u ovom regionu ima za cilj da se ono kao vannastavna aktivnost promoviše nastavnicima, da se oni upoznaju sa prednostima u radu sa ucenicima koje ono nudi i da dobiju priliku da svoju kreativnost sprovedu u delo.\nŠkola se predstavla kao veoma dobar domaćin, predstave su uspešno realizovane , mališani su se lepo družili, nastavnici razmenili dosadašnja iskustva , dok će se rezultati saznati po završetku svih regionalnih takmičenja.\nčetvrtak, 25 februar 2010 15:10\nU školi za osnovno i srednje obrazovanje sa domom "Vuk Karadžić" u Somboru 24, februara je puštena u terapeutski rad senzorna soba koja se koristi u terapiji dece i mladih sa posebnim potrebama.\n"Ovo je treća ustanova u Srbiji u kojoj smo uz pomoć kompanije "Vip mobile" otvorili senzornu sobu, jer želimo da deci sa posebnim potrebama širom Srbije omogućimo savremene terapijske metode i na taj način poboljšamo njihovo zdravlje i kvalitet života", reči su zamenika direktora Narodne kancelarije Dejana Marinkovića, prilikom otvaranja senzorne sobe.\nSenzorna soba u školi "Vuk Karadžić" deo je novogodišnje donacije kompanije "Vip mobile" u okviru koje je su pored ove ustanove po jednu senzornu sobu dobile Klinika za rehabilitaciju "Dr Miroslav Zotović" iz Beograda i Škola sa domom za učenike oštećenog sluha i govora "11. maj" u Jagodini.\nUkupna vrednost donacije je 40.000 evra, a projekat senzorne sobe realizovala je Narodna kancelarija u saradnji sa "Vip mobile".\nOprema je uvezena iz Velike Britanije da bi ispunila visoke standarde kvaliteta neophodne pri izgradnji i opremanju senzornih soba, a stručnu pomoć pri realizaciji projekta i edukaciju 20 terapeuta pružio je Centar za smeštaj i dnevni boravak dece i omladine ometene u razvoju iz Beograda koji je jedina ustanova ovog tipa licencirana za bavljenje terapijom u senzornim sobama.\nSenzorna soba se koristi u terapiji dece i mladih sa posebnim potrebama, kod dece sa mentalnom retardacijom, dece koja boluju od autizma, hiperaktivnog sindroma i drugih poremećaja čije su poteškoće najčešće vezane za preteranu ili smanjenu senzornu osetljivost.\nutorak, 23 februar 2010 15:09\nU subotu 27. februara ŠOSO "Vuk Karadžić" biće organizator regionalne smotre 16. festivala lutkarstva osnovnih škola. Festival počinje u 10 časova u prostorijama škole u ulici Radoja Domanovića 98. Učešće na ovom festivalu uzeće 7 škola iz Vojvodine. Škola "Vuk Karadžić" će se publici predstaviti sa dve lutkarske predstave.\nsubota, 30 januar 2010 15:06\nKao i proteklih godina, i ove godine u cenralnoj zgradi Škole za osnovno i srednje obrazovanje sa domom "Vuk Karadžić" obeležena je školaska slava Sveti Sava. Uz prigodan program u kojem su učestovali učenici i nastavnici škole deca su pokazala svoja umeća u recitalu i pevanju u slavu prvog srpskog prosvetitelja. U okviru proslave upriličeno je otvaranje novoopremljenih prostorija igraonice doma škole i učionice dnevnog boravka. Opremanje prostorija pomogli su: TRA Duga "Aleksandro", Opštinsko javno tužilastvo, OŠ "Avram Mrazovic", Procredit banka i Opštinski odbor srpske napredne stranke.\nUčesnicima priredbe podmladak Socijalističke partije iz Apatina uručio je prigodne poklone.\nDani defektologa na Zlatiboru\nsubota, 23 januar 2010 14:57\nU organizaciji Društva defektologa Srbije i Fakulteta za specijalnu edukaciju i rehabilitaciju u Kongresnom centru hotela "Čigota" na Zlatiboru od 15. do 18.1.2010. godine održani su Dani defektologa, stručni skup koji okuplja defektologe iz zemlje i okruženja.\nNa ovom skupu prisustvovalo je šest kolega iz naše škole, neki od njih su na ovom stručnom skupu prezentovali svoje radove:\nStručne i praktične odrednice realizacije korektivno - preventivnih vežbi i igara - Marinela Šćepanović\nNačini izvođenja pokreta učenika sa teškoćama u razvoju lakog stepena u prvom obrazovnom ciklusu - Marinela Šćepanović, Snežana Stančić\nSusreti nastavnika obaveznih vannastavnih individualnih aktivnosti – očuvanje i razvoj dobre defektološke prakse - Marinela Šćepanović\nPrimena multimedijalne prezentacije kao nastavnog sredstva - Jasmina Benčić, Katarina Salkanović


ARHIVA - Kajak na jezeru Orovil, u Kaliforniji, čiji je nivo postojano nizak usled suša, 22. avgust 2021. (Foto: AP)\nDve agencije američke vlade - svemirska agencija NASA i Nacionalna uprava za okeane i atmosferu (NOAA) saopštile su da je 2021. bila šesta najtoplija godina ikad zabeležena.\nU odvojenim izveštajima, agencije su takođe navele da je poslednjih osam godina ujedno bilo osam najtoplijih otkad je počelo moderno praćenje podataka. Takođe su saopštile da su globalne temperature bile za 0,85 stepeni Celzijusa iznad prosečene temperature u 20. veku. NOAA je objavila da je prošla godina bila 45. zaredom - od 1977 - da su svetske temperature bile iznad proseka 20. veka.\nU razgovoru sa novinarima, šef analitike u NOAA Rasel Vouz rekao je da je "sada toplije nego ikad u najmanje poslednjih 2.000 godina, a verovatno i mnogo više". On je predvideo da će 2022. takođe biti jedna od najtoplijih godina u istoriji.\n"I to je sve zbog nas. Neće se promeniti dok mi ne prestanemo da povećavamo količinu ugljendioksida u atomsferi”.\nNeke informacije iz ovog izveštaja preuzete su od Asošijeted presa i Rojtersa.\nAktivisti za klimu hvale Bajdenovu ponudu za zelene investicije


Veliki broj migranata umire na putu ka Evropi\nTanjug 14. jula 2021. 13:43\nBARSELONA – Broj migranata koji su umrli pokušavajući da stignu do Evrope preko morskih prelaza se udvostručio u poređenju sa prvih šest meseci 2020. godine, saopštila je danas agencija za migracije UN.\nPrema podacima Međunarodne organizacije za migracije (IOM), između januara i juna ove godine stradalo je najmanje 1.146 osobe, piše AP.\nBroj ljudi koji pokušavaju da dođu do Evrope preko Sredozemnog mora se takođe povećao na 58 odsto, a put srednjeg Mediterana između Libije i Italije pokazao se kao najsmrtonosniji, odnevši 741 život.\nNa području Atlantskog okeana između zapadne Afrike i španskih Kanarskih ostrva, umrlo je najmanje 250 ljudi, a oko 149 osoba je umrlo na zapadno mediteranskom putu do Španije, kao i šestoro ljudi na istočno mediteranskom putu do Grčke.\nAgencija sugeriše da se pretpostavlja da je broj umrlih migranata mnogo veći jer mnogi brodovi koji nestanu budu neprijavljeni.\nIako su mnogi faktori doprineli ovogodišnjem broju poginulih, uključujući povećanje broja lakih čamaca koji pokušavaju da preplove morske prelaze, portparol IOM-a Safa Msehli smatra da je glavni problem nedostatak međunarodnih operacija traganja i spasavanja.


Sjeverna Koreja ispalila novi projektil\nSjeverna Koreja je ispalila raketu u more, vjerovatno balističku, saopšteno je 6. maja u Južnoj Koreji i Japanu.\nTo je drugi put da Sjeverna Koreja ispaljuje raketu ove nedjelje, a strahuje se da bi ta zemlja mogla da počne sa nuklearnim testovima. Vjeruje se da je ovo petnaesto balističko lansiranje ove godine.\nJužna Koreja nije odmah izvijestila o kojoj vrsti rakete se radi, niti koliko je letjela, a Japan je saopštio da se vjerovatno radi o balističkoj raketi, ali nije iznio detalje, piše AP.\nStručnjaci vjeruju da je cilj neobično brzog tempa testiranja da se upozore Sjedinjene Države da je Sjeverna Koreja nuklearna sila i da bi ih primorala da povuku sankcije.\nPostoje naznake da se obavljaju i pripreme na poligonu za nuklearna testiranja, posljednji put izvedena 2017. godine.


Bez otkaza u "Železari" do 2020. godine - "Esmark" nudi investiciju od od 400 mil USD i sigurna radn\nAmerička kompanija "Esmark" za preuzimanje "Železare Smederevo" nudi investiciju od 400 mil USD i sigurna radna mesta u narednih pet godina.\nPonude za dokapitalizaciju "Železare Smederevo" otvorene su u petak u Agenciji za privatizaciju. Kako se ispostavilo, jedina validna bila je ponuda kompanije "Esmark".\nOd deset kompanija koje su poslale pisma zainteresovanosti, samo su Amerikanci otkupili tendersku dokumentaciju i platili 10.000 EUR. Istu uplatu izvršio je i izvesni Imran Imrani iz Berlina, ali je ponuda odbijena jer prethodno nije podneo zahtev za otkup dokumentacije.\nKako "Blic" saznaje, biznis plan "Esmarka" napisan je na više od stotinu kucanih strana i sadrži sve detalje ulaganja u srpsku čeličanu. Plan Amerikanaca je da do kraja 2015. ulože 28 mil USD u pokretanje peći koja ne radi, uz obavezu da do kraja 2016. obe funkcionišu. Do tada će uložiti 250 mil USD u kapital za rad, a ostalih 130 miliona investiraće u naredne četiri godine. Kako saznaje "Blic", "Esmark" se obavezao i da neće otpustiti nijednog radnika do 2020. godine.\nS druge strane, Srbija će morati da otpiše dugove "Železare" državnim poveriocima, zaključno sa 31. decembrom 2013. godine. Da li će Srbija morati da investira u čeličanu zasad se još ne zna. To će zavisiti od zahteva "Esmarka" i rezultata pregovora koji treba da budu završeni do 31. januara. Ministra finansija Dušana Vujovića nije zabrinulo to što se na tender javila samo jedna kompanija.\n- Ovo je pokušaj da se čeličani da treći život. Prodaja 80% udela "Železare" povećaće proizvodnju do dva miliona tona godišnje, sačuvaće radna mesta i povećati BDP. Za mene je važno to što će srpska čeličana početi redovno da plaća obaveze, uključujući i plate - rekao je Vujović.\nDugovanja "Železare" su oko 370 mil EUR a država mesečno tu kompaniju dotira sa oko 10 mil EUR. "Železara" trenutno radi sa 30% kapaciteta i obrtom od 340 mil EUR godišnje. S punom proizvodnjom obrt bi bio 1,5 mlrd EUR.\n"Esmark" među gigantima\n"Esmark steel group" jedan je od vodećih prerađivača i distributera američkog valjanog čelika i treći po veličini proizvođač čeličnih ploča u SAD. Vlasnik Džejms Bušar, koji je kompaniju osnovao 2003. godine, potiče iz pitsburške porodice poznate po poslovima sa čelikom. Bave se i istraživanjem gasa i nafte, ali i prodajom nekretnina.


Članice Saveta za sprovođenje mira osudile korake Skupštine RS, Rusija odbila da se priduži izjavi - Svet - Dnevni list Danas\nPočetna » Svet » Članice Saveta za sprovođenje mira osudile korake Skupštine RS, Rusija odbila da se priduži izjavi\nRTS, FoNet31.07.2021. 22:14\n„Retorika i postupci koji podrivaju funkcioniranje države Bosne i Hercegovine, uključujući bojkot institucija na državnom nivou i blokiranje vitalnih odluka, destabiliziraju zemlju i suprotni su Dejtonskom mirovnom sporazumu. Takvi potezi ne služe interesima građana Bosne i Hercegovine i ometaju evropske integracije i napredak u 14 ključnih prioriteta „, navodi se u saopštenju ambasadora Saveta za sprovođenje mira, prenosi Kliks.\nU saopštenju se navodi i da su „revizionizam, veličanje osuđenih ratnih zločinaca i poricanje dobro dokumentiranih i utvrđenih činjenica o ratnim događajima, uključujući genocid, neprihvatljivi“.\nAmbasadori Upravnog odbora PIC pozivaju vlasti da se „suzdrže od destabilizirajućeg ponašanja“.\nPozivaju sve političke lidere u BiH da se fokusiraju na „podršku miru, stabilnosti i prosperitetu za građane ove zemlje i unapređenju pomirenja, izgrađenog na međusobnom priznavanju, empatiji i poštivanju svih žrtava“, naveli su iz PIC-a.\nAmbasador su naglasili i svoju „kontinuiranu podršku autoritetu i mandatu visokog predstavnika“ i ulozi koju ima sve dok se, kako navode, ne ispune ciljevi i uslovi za izlazak BiH iz režima međunarodne supervizije.\nU saopštenju se navodi da se Rusija uvek protivila upotrebi „bonskih ovlašćenja“, čije mu, čak ni najšire tumačenje ne daje za pravo da se meša u aktivnosti zakonodavne vlasti.\n„Ispostavlja se da naši partneri BiH smatraju nemarnim studentom koji ne uspjeva položiti ‘ispite’ i rešiti se međunarodne supervizije. Više od četvrt stoleća, suverena država koja je zauzimala poziciju nestalne članice Saveta bezbednosti UN-a mora ‘ponoviti godinu’… Upravo iz ovih razloga kancelariju visokog predstavnika smatramo kočnicom razvojnog puta BiH i insistiramo na njegovom bezuslovnom gašenju. To je taj slučaj kada su se prednosti odavno pretvorile u nepopravljive nedostatke. Stoga – mora biti zatvoren!“, zaključuje se u saopštenju Ambasade Rusije.\nŠest razloga za rusko „ne“\nAmbasada Rusije u Bosni i Hercegovini saopštila je večeras da kancelariju Visokog predstavnika smatra „kočnicom razvojnog puta“ BiH i da insistira na njenom „bezuslovnom gašenju“, jer su se „prednosti odavno pretvorile u nepopravljive nedostatke“.\nAmbasada je navela šest razloga zbog kojih je odbila da se pridruži večerašnjoj izjavi ambasadora Upravnog odbora Saveta za sprovođenje Mirovnog sporazuma u BiH.\nVisoki predstavnik Valentin Incko je podnošenjem ostavke završio mandat i nije imao ovlašćenje za izmene i dopune Krivičnog zakonika BiH. Ukoliko su „partneri“ tretirali Incka kao važećeg predstavnika, onda su posle 27. maja u BiH postojala dva visoka predstavnika „što je apsurdno“, a „druga tumačenja su jezuitska logika“, navodi se u saopštenju.\nRusija smatra da od 27. maja mesto visokog predstavnika ostaje prazno, a „svi oni koji nameravaju da sarađuju s državljaninom Savezne Republike Nemačke Kristijanom Šmitom, koji sebe naziva visokim predstavnikom, to čine na svoju odgovornost i rizik“ zato što „on nema potreban mandat Saveta bezbednosti UN“, ukazuje ambsada Rusije.\nDalje se navodi da se Rusija uvek protivila upotrebi „bonskih ovlaštenja“, ali i uz pretpostavku da su ona bila temelj odluke Incka – „čak ni njihovo najšire tumačenje ne daje mu za pravo da se meša u aktivnosti zakonodavne vlasti“.\n„Bezgranično tumačenje ‘bonskih ovlašćenja’, odnosno takozvanih ‘drugih mera’, dovodi do toga da Incko ima pravo da uzme kalašnjikov i strelja sve poslanike Skupštine Republike Srpske i prema njegovom tumačenju ‘bonskih ovlašćenja’ on će biti u pravu“, navedeno je u saopštenju Ambasade objavljenom na njenom službenom fejsbuk nalogu.\nIstiče se da je odluka Skupštine Republike Srpske doneta od strane legalno izabranog demokratskog tela vlasti, a da Incko voluntaristički postavlja pitanje čija je demokratija jača, „njegova ili Narodne skupštine, njegova ili Gradskog veća Mostara, njegova ili skupštine Zeničko-dobojskog kantona?“ i dodaje da „za Rusiju tu nema dileme“.\nU saopštenju se ističe da Upravni odbor ne bi trebalo da ima nikakve veze sa 14 evrouslova, jer je to pitanje samo BiH i Evropske unije, a povodom „ozloglašenog programa 5+2, posebno njegovog dela o ‘pozitivnoj oceni’ situacije u BiH“, poručuje se da je „poslednja odluka Incka jasno i uverljivo pokazala da je upravo Kancelarija visokog predstavnika glavni tvorac destabilizacije u BIH, i to čini namerno“.\n„Štaviše, OHR podgreva situaciju ne samo u BiH, već i u celom regionu i postavlja se pitanje da li je moguće u takvim uslovima zamisliti da bi se neko pri zdravoj pameti odlučio da pozitivno oceni stanje u BiH“, stoji u saopštenju.\nIz ruske ambasade poručuju da ostaju ogorčenost i žaljenje posle čitanja „poslednjeg pasusa izjave“ ambasadora Upravnog odbora Saveta za sprovođenje Mirovnog sporazuma u BiH.\nIspostavlja se da naši partneri Bosnu i Hercegovinu smatraju nemarnim studentom koji ne uspeva da položi „ispite“ i reši se međunarodne supervizije. Više od četvrt veka suverena država, koja je zauzimala poziciju nestalne članice Saveta bezbednosti UN mora da „ponovi godinu“, navode iz ambasade.\nUpravo iz ovih razloga Kancelariju visokog predstavnika smatramo kočnicom razvojnog puta Bosne i Hercegovine i insistiramo na njegovom bezuslovnom gašenju, jer je to slučaj kada su se prednosti odavno pretvorile u nepopravljive nedostatke, zaključuje se u saopštenju Ambasade Rusije.\nAmbasadori Upravnog odbora Saveta za sprovođenje mira u Bosni i Hercegovini ranije danas su najoštrije osudili eskalaciju tenzija koja dolazi od strane nekih političkih lidera kao odgovor na nedavnu izmenu Krivičnog zakona, kao i korake koje je preduzela Skupština Republike Srpske koji bi narušili stabilnost i omeli efikasan rad organa vlasti.\nBiHRepublika SrpskaRusijasavet za sprovođenje miraSkupština RSZakon o zabrani negiranja genocida\n2 reagovanja na “Članice Saveta za sprovođenje mira osudile korake Skupštine RS, Rusija odbila da se priduži izjavi”\n01. avgusta 2021. u 07.40\nOno kada ti diktatorska zemlja-Rusija drzi predavanje o demokratiji!Svasta!\n01. avgusta 2021. u 14.52\nCitalac, koji ne zna sta je demokratija , treba da se suzdrzi da komentarise


Vesti online / Vesti / Srbija / Istoričar: Kosovski sudovi rade po političkom ključu\nStarović je to izjavio za RTS povodom navoda da se na optužnicama kosovskih sudova nalazi 100 Srba, među njima i srpski generali.\nKako je rekao, kada god su Albanci na KiM nezadovoljni odnosom dela međunarodne zajednice prema njima, oni se odlučuju da svoje nezadovoljstvo, pa i bes iskale nad kosovsko-metohijskim Srbima.\nOni su nezadovoljni izostankom vizne liberalizacije, osnivanjem Suda za zločine OVK, kao što su i pre pogroma Srba 2004. godine bili nezadovoljni politikom "standardi pre statusa", rekao je Starović.\nNajavljuje se da će stotinak bivših lidera OVK biti pozvano u specijalni sud, kao svedoci ili kao optuženi, dodao je on.\nStarović je rekao da je važno što Kosovo nije primljeno u Interpol, jer bi se stotine naših ljudi našli na poternicama. Ipak, napominje, Priština i sada sarađuje sa Interpolom preko Unmika.


U nedelju, 23. februara 2014, u Novom Sadu prvo zvanično veslačko takmičenje u ovoj godini Prvenstvo Srbije na ergometrima okupiće rekordan broj takmičara\nStartni pucanj nove veslačke sezone čuće se u nedelju u Novom Sadu. U organizaciji Veslačkog kluba Danubius 1885 i Veslačkog saveza Srbije u Centru za studentski sport (sala na Đačkom igralištu) 23. februara 2014. održaće se prvo zvanično takmičenje u ovoj godini – Prvenstvo Srbije na ergometrima. Ovogodišnji šampionat, koje se već šestu godinu uzastopno održava na ovom mestu, premašio je sva očekivanja budući da će biti oboren rekord po broju učesnika. Naime, čak 481 takmičar ući će u trku za odličja, za razliku od prošle godine kada se na Đačkom igralištu okupilo nešto više od 300 učesnika. Pored svih 14 srpskih klubova kao specijalni gosti učestvovaće i Veslački klub Baja iz istoimenog mađarskog grada, Veslački klub Iktus iz Osijeka i studenti.\nPrema rečima glavnog organizatora predstojećeg takmičenja Petra Ibročića, inače i prvog čoveka struke u Danubiusu 1885, pripreme za predstojeći šampionat, koji će se bodovati za Rang listu Svetske veslačke federacije, završene su, a Danubius i Novi Sad spremni dočekuju početak borbi na ergometru.\n– Budući da već imamo veliko iskustvo u organizaciji popularne “Ergometrijade” nadamo se da će i ove godine sve proteći u najboljem redu i da će svi iz Novog Sada otići zadovoljni organizacijom ovog događaja. Ono po čemu je ovogodišnji šampionat, ipak, specifičan jeste podatak da je ubedljivo najmasovniji do sada. Pored toga, biće i najjači budući da su se redom svi naši reprezentativci prijavili za učešće i veoma smo srećni zbog toga. To u svakom slučaju daje posebnu težinu predstojećem državnom prvenstvu na kojem, s obzirom na izuzetnu konkurenciju, očekujemo obaranje nekih državnih rekorda – istakao je Ibročić.\nDržavno prvenstvo će biti u svim uzrasnim kategorijama – pionirskoj, kadetskoj, juniorskoj, seniorskoj a poput 2013. takmičiće se i veterani i studenti. Start borbi zakazan je za 10 časova, a titulu brani Partizan čiji su veslači prošle godine sa 56 bodova osvojili ekipno prvo mesto. Drugo mesto 2013. pripalo je Crvenoj zvezdi (43), treće Danubiusu 1885 (20)...\n– Kao i nekoliko prethodnih godina takmičiće se i veterani i studenti. Pored akademaca sa univerziteta u Beogradu i Novom Sadu u ovoj konkurenciji predstavnike će imati i Vojna Akademija u Beogradu. Još jedna novina biće i to što će se pioniri pored konkurencije skif takmičiti i u dubl skulu i četverac skulu jer nam softver sada omogućava uvezivanje i osam ergometara. Želeli smo da na ovaj način u najmlađoj konkurenciji podelimo više medalja jer je to njima najveća nagrada i satisfakcija za dalji rad. Takođe, u sali će biti instaliran i veliki video bim preko sa kojeg će se direktno pratiti trke – rekao je Ibročić.\nStanje prijave za Prvenstvo države na ergometrima možete preuzeti OVDE


Olimpijakos "blizu ABA", ništa od meča sa Panatinaikosom :: Košarka\n20.05.2019. 16:12 ➔ 16:13\nOlimpijakos "blizu ABA", ništa od meča sa Panatinaikosom\nKošarkaški klub Olimpijakos odbio je da se pojavi na prvom meču plej-ofa Grčke A1 lige, pa će zbog toga snositi određene posledice.\nPlej-of meč Grčke lige između Olimpijakosa i Panatinaikosa na kraju neće biti odigran pošto je Olimpijakos odlučio da "održi riječ" i ne pojavi se na toj utakmici, pa će zbog toga biti izbačeni u niži rang.\n"Želimo da vjerujemo da će doći do promjene u posljednji čas i da će Olimpijakos preinačiti loše donijetu odluku da se povuče iz lige i da će doći u OAKA Arenu da se utakmica odigra", poručio je Janakopulos.\nPrvi čovjek Evrolige Đordi Bertomeu, takođe, je komentarisao novonastalu situaciju u šampionatu Grčke i napomenuo da tako nešto u Evroligi ne može da se dogodi.\n"Konflikt između Olimpijakosa i Panatinaikosa je važan na lokalnom nivou, ali mi smo u toj situaciji neutralni. Razočaran sam zbog svega i smatram da je sve ovo sramota za grčku košarku", rekao je Đordi Bertomeu.


Gde su nestali poslodavci sa „crne liste” od 1. septembra? – Radnik.rs\nRadnik.rs > Priče > Gde su nestali poslodavci sa „crne liste” od 1. septembra?\nZbog čega su sa spiska poslodavaca koje objavljuje Ministarstvo za rad na svom sajtu uklonjene neregistrovane firme i poslodavci kod kojih su pronađeni radnici „na crno“ 1. septembra, pitanje je na koje Radnik.rs ni mesec dana nakon što je uputio pitanja Ministarstvu za rad nije dobio jasan odgovor.\nDirektor Inspektorata za rad Stevan Đurović je na pitanje Radnik.rs o ovom spisku rekao: „Pogledaćemo taj spisak, možete da dođete kod nas u Inspektorat i onda ćemo da damo odgovor na svako od tih pitanja“.\nKorigovana „crna lista“ poslodovaca\nNakon pogibije radnika na gradilištu u centru Beograda (u Kneza Miloša) na mestu bivše američke ambasade 29. avgusta i otkrića da je taj radnik radio neprijavljen, iz Ministarstva za rad donose odluku da javno objavljuju spisak svih poslodavaca kod kojih je inspekcija zatekla radnike „na crno“ i privrednih subjekata koji nisu registrovani.\n„Jedan nesrećan slučaj nažalost je bio inicijalna kapisla da od inspektora tražim da imaju od sada, pa ubuduće, ne samo nultu toleranciju, pošto sam i do sada to tražio, već da budu mnogo brutalniji kada je u pitanju inspekcija, da kažnjavaju i da ćemo ubuduće da na sajtu Ministarstva objavljujemo sve ono što oni nađu na terenu”, rekao je tada ministar za rad Zoran Đorđević.\nMinistarstvo za rad objavilo je prvo spisak poslodovaca, uglavnom građevinskih firmi, kod kojih su 1. septembra zatekli neprijavljene radnike. Međutim, Ministarstvo ubrzo uklanja spomenuti spisak i objavljuje novi koji obuhvata period od 3. septembra. I sadašnji spisak objavljen na sajtu Ministarstva, koji se ažurira svake nedelje, obuhvata period od 3. septembra do 5. decembra 2018. Nejasno je šta se dogodilo sa spiskom poslodavaca kod kojih su 1. septembra pronađeni radnici „na crno“ i koji nisu bili registrovani.\nMinistarstvo za rad objavilo je 6. septembra saopštenje u kom delom objašnjava zašto je prvobitni spisak uklonjen.\n„Sa prvobitno objavljenog spiska neregistrovanih subjekata i poslodavaca kod kojih su zatečena lica na radu „na crno“ prilikom vanrednih inspekcijskih nadzora izvršenih na gradilištima u Beogradu dana 1. septembra 2018. godine povučena su tri poslodavca za koje su naknadno inspektori rada utvrdili da su sa zatečenim licima na radu, zaključili ugovore o radu i da su ih prijavili na obavezno socijalno osiguranje pre izvršenog nadzora“, piše u saopštenju.\nMeđutim, sa prvobitnog spiska nije uklonjeno tri poslodavca, već očigledno svi poslodavci koji su bili na spisku i kontrolisani 1. septembra. Jedan od tih poslodavaca je i ZGR „Buda Gradnja“ za koju Ministarstvo za rad tvrdi da je 1. septembra ustanovilo da ima neprijavljene radnike, ali ove građevinske firme nema na „crnoj listi“, o čemu je Radnik.rs već pisao.\nRadnik.rs uputio je 24. oktobra pitanje Ministarstvu za rad zbog čega su sa spomenutog spiska uklonjeni poslodavci kod kojih su prilikom inspekcijskih nadzora 1. septembra zatečena lica na radu “na crno”. Odgovor nam do kraja rada na ovom članku nije dostavljen.\nOvo pitanje Radnik.rs uputio je i 5. decembra direktoru Inspektorata za rad Stevanu Đuroviću na konferenciji „Nedelja bezbednosti i zdravlja na radu i zaštite od požara“ u Žitištu (u organizaciji Udruženja za bezbednost i zdravlje na radu opštine Žitište).\nĐurović je u odgovoru naveo da su „neke od tih firmi sklonjene iz prostog razloga što su dokazali da to nije bilo tako kako je prvi put objavljeno na spisku“, ali nije obrazložio zašto su svi poslodavci kontrolisani 1. septembra „nestali“ sa liste.\n„Crna lista“ u skladu sa Direktivom\nSpisak poslodavaca kod kojih su pronađeni radnici „na crno“ i neregistrovanih subjekata počela je da se objavljuje 1. septembra 2018. bez postojanja ikakvog propisa koji uređuje objavljivanje ovog spiska.\nPrema rečima direktora Inspektorata Đurovića, u novembru je doneta Direktiva koja predstavlja pravni osnov za objavljivanje ovog spiska. Ovaj dokument od 19. novembra 2018. je objavljen na sajtu Ministarstva za rad.\nU Direktivi se navodi da se na sajtu Ministarstva za rad objavljuje „ažurirani spisak neregistrovanih subjekata i poslodavaca kod kojih su zatečena lica na faktičkom radu (rad „na crno“) tokom inspekcijskog nadzora“. „Ažurirani spisak“ podrazumeva spisak neregistrovanih subjekata i poslodavaca kod kojih su zatečena lica na faktičkom radu „iz koga su brisani subjekti i poslodavci koji su dostavili dokaze o registraciji, odnosno o prijavi na obavazno socijalno osiguranje i zaključivanju ugovora o radu na neodređeno vreme“.\nU tekstu Direktive se navodi da se poslodavci koji dostave dokaz da su prijavili radnika (koji je bio zatečen na radu „na crno“) i izvršili registraciju firme brišu sa spiska „najkasnije mesec dana nakon dostavljanja dokaza o registraciji, odnosno o prijavi na obavezno socijalno osiguranje“.\nDirektivom nije propisano objavljivanje kog datuma je inspekcija zatekla radnike „na crno“ kao ni na kojoj adresi, već samo adresa poslodavca pa se čitajući spisak na sajtu ministarstva ne može dobiti potpuna informacija. Na primer čitajući spisak se ne može se saznati ukoliko su na određenom gradilištu pronađeni radnici na crno jer se adresa poslodavca koja vrši građevinske radove ne nalazi na adresi gde je gradilište.\nAvram 22/01/2019 at 13:35\nImate in na Fejsbuku, pogledajte stranicu https://www.facebook.com/Crna-knjiga-poslodavaca-u-Srbiji-652146678269227/\nJedna od retkih stranica koja često objavljuje nepravilnosti iz oblasti zapošljavanja


Ivana treća u Karlsrueu - Soskanal\n» Ivana treća u Karlsrueu\nObjavio Bojan Đokić 03/02/2018 - 22:10\nIvana Španović osvojila je treće mesto na mitingu u nemačkom Karlsrueu skokom od šest metara i 61 centimetra.\nI pored toga što je Španovićeva imala samo jedan ispravan skok, njen trener Goran Obradović je bio zadovoljan, rekao je da se nije najbolje snašla na podlozi od dasaka, a da je rezultat od 6,61 sasvim solidan za početak sezone. Na narednom mitingu u Dizeldorfu treba očekivati bolje izdanje srpske šampionke.\nNajbolje skakačice u dalj imale su poteškoća na zaletištu u Karlsrueu, pa je tako olimpijska šampionka Tijana Bartoleta bila daleko ispod svojih mogućnosti. Amerikanka je zabeležila skromnih 6,16 metara i zauzela je osmu poziciju.